iKau ni iWasewase 14 | Nodra iVola ni Vuli iVolatabu na Gone\nEra vunautaka na lotu vaKarisito taumada na itukutuku vinaka ni Matanitu ni Kalou e veiyasa i vuravura. E dusimaka o Jisu na vanua mera vunau kina, e vukei ira vakacakamana mera veivakavulici ena so tale na vosa. O Jiova e solia vei ira na kaukaua mera vosota na veivakacacani.\nE vakatakila o Jisu vua na yapositolo o Joni na raivotu baleta na lagilagi i Jiova. Ena dua tale na raivotu, e raica o Joni ni sa vakamalumalumutaki Setani na Matanitu vakalomalagi, e muduka nona veiliutaki. E raica o Joni ni sa Tui o Jisu ra qai tomani koya ena veiliutaki na le 144,000. E raica tale ga ni sa parataisi o vuravura, ra qai sokalou kece vei Jiova ena duavata kei na vakacegu o ira na tiko kina.\nE vakalagilagi o Jiova nida vakayacora na itavi e lesia vei keda\nYalataka vua nomu bula, vakaraitaka tale ga ni o vinakata na veiliutaki ni nona Matanitu\nMe nomu iTokani dredre o Jiova\nSobuti Ira na Tisaipeli na Yalo Tabu\nNa cava era cakava ni sobuti ira na yalo tabu?\nRatou Sega ni Tarovi Rawa\nEra via vagalui ratou na tisaipeli i Jisu o ira na iliuliu ni lotu era vakamatei koya. Ia era sega ni rawata.\nDigitaki Saula o Jisu\nE dau vakacacani ira na lotu vaKarisito o Saula, ia e qai veisau.\nNa cava e talai Pita kina na Kalou ina nona vale na turaga sega ni Jiu qo?\nTete na iVakavuvuli vaKarisito ina Veimatanitu\nRatou vunau ena veivanua yawa na yapositolo o Paula kei ratou na nona itokani daukaulotu.\nE mai okati vakacava ena italanoa qo na timoni, uneune, kei na iseleiwau?\nO Paula kei Timoci\nVica vata na yabaki nodrau cakacaka vata na turaga qo, rau veitokani dredre tale ga.\nKau i Roma o Paula\nE sega ni rawarawa na nona ilakolako na yapositolo, ia e sega ni dua na ka me tarovi koya.\nKa e Vakatakilai Vei Joni\nE vakaraitaka vua o jisu na raivotu me baleta na gauna se bera mai.\nNa ka e vakatakilai vei Joni e dusia na sala ena veisautaka kina na bula na Matanitu ni Kalou.


Raica o Jisu Nona Cau Lailai na Yada (Marika 12) | Bula i Jisu\niOtioti ni Siga i Jisu ena Valenisoro\nMACIU 23:25–24:2 MARIKA 12:41–13:2 LUKE 21:1-6\nCUDRUVI IRA TALE NA ILIULIU NI LOTU O JISU\nENA VAKARUSAI NA VALENISORO\nCAUTAKA NA YADA DRAVUDRAVUA E RUA NA ILAVO LAILAI SARA\nE vakavotuya tiko ga o Jisu nodra veivakaisini na vunivola kei na Farisi ena nona iotioti ni siga ena valenisoro ni kacivi ira sara ga ena dauveivakaisini. Sa qai vakayagataka e dua na vosa vakatautauvata, e kaya: “Oni savata na dago ni bilo kei na veleti, ia na lomana e sinai ena kocokoco kei na viavialevu. Farisi mataboko! Savata mada e liu na loma ni bilo kei na veleti, sa na qai rawa ni savasava tale ga na dagona.” (Maciu 23:25, 26) Era muria vakamatailalai na Farisi na lawa e vauca na nodra savasava vakayago kei na kedra irairai e sau, ia era vakawalena na lomadra ra qai sega ni vakasavasavataka.\nE laurai tale ga nodra veivakaisini ena nodra tara qai ukutaka na nodra ibulubulu na parofita. Ia e kaya o Jisu nira “luvedra na labati ira na parofita.” (Maciu 23:31) E vakadinadinataki qori ena nodra sasaga mera vakamatei Jisu.—Joni 5:18; 7:1, 25.\nE tukuna sara o Jisu na ka era na sotava na iliuliu ni lotu ke ra sega ni veivutuni: “O kemuni na gata, na kawa ni gata batigaga, oni na sega sara ga ni drovaka na itotogi mai Qiena!” (Maciu 23:33) Na Qiena e kena ibalebale “Buca o Inomi.” E dau vakayagataki na buca qori me kama kina na benu, qai vakatakarakarataka vinaka nodra rusa tawamudu na vunivola kei na Farisi era daucaka ca.\nO ira na ‘parofita, ira na vuku, kei na qasenivuli’ e vakaibalebaletaki vei ratou na tisaipeli i Jisu. Cava eratou na sotava? E kaya o Jisu vei ira na iliuliu ni lotu: “Oni na vakamatea eso [noqu tisaipeli] qai vakota ena kau, eso tale oni na kuitataka ena nomuni valenilotu, oni na vakacacani ira tale ga ena koro kece, ena tarogi kina vei kemuni na nodra dra na yalododonu kece era vakamatei e vuravura, na nodra dra na yalododonu me tekivu vei Epeli me yacovi Sakaraia . . . o koya oni a labata.” E tomana: “Au tukuna vakadodonu vei kemuni, ena yaco na ka kece qo ina itabatamata qo.” (Maciu 23:34-36) A yaco dina qori ena 70 G.V. nira vakarusai Jerusalemi na mataivalu ni Roma ra qai mate kina e vica na drau na udolu na Jiu.\nE rarawataka o Jisu na ka vakarerevaki ena yaco qori qai kaya: “Jerusalemi, Jerusalemi, na dau vakamatei ira na parofita, o vakaviriki ira tale ga era talai yani vei iko—sa vakavica noqu via kumuni ira na luvemu me vaka na tinanitoa ni ovici ira na luvena! Ia oni besetaka. Raica! Sa na biu tu vei kemuni na nomuni vale.” (Maciu 23:37, 38) Era na rairai veinanuyaka na vakarorogo se “vale” cava e cavuta o Jisu. Vakacava e vakaibalebaletaka tiko ina valenisoro totoka mai Jerusalemi, e nanumi ni taqomaka tu na Kalou?\nE tomana o Jisu: “Au tukuna vei kemuni, oni na sega ni raici au tale me yacova ni oni kaya, ‘E kalougata o koya e lako mai ena yaca i Jiova!’” (Maciu 23:39) E cavuqaqataka tiko qori o Jisu na parofisai ena Same 118:26: “Sa kalougata o koya e lako mai ena yaca i Jiova, keimami vosa vakalougatataki kemuni mai na vale i Jiova.” Ena sega tale ni dua e lako yani ina valenisoro ena yaca i Jiova ena gauna sa na vakarusai kina.\nE lako sara o Jisu ina yasa ni valenisoro e tu kina na kato mera biuta kina na lewenivanua nodra cau. E raica o Jisu nira biuta nodra cau na Jiu, o ira na vutuniyau era ‘biuta e levu na ilavo.’ Ni vakararai toka, e gole tale ga yani e dua na yada dravudravua qai biuta e “rua na ilavo lailai sara.” (Marika 12:41, 42) E kila o Jisu ni marautaka na Kalou na nona cau na yada.\nE kacivi ratou na nona tisaipeli o Jisu qai kaya: “Au tukuna vakadodonu vei kemudou, vei ira kece na mai biu ilavo ena kato ni cau, e levu duadua na kena e biuta na yada dravudravua qo.” Sa qai vakamacalataka o Jisu na vuna: “Nira biuta na ivovo ni nodra ilavo, ia na yada qo e biuta na qavuna e toka vua, na ka sara ga me bula kina.” (Marika 12:43, 44) E duidui sara vei ira na iliuliu ni lotu na yada qori, ena nona rai kei na ka e cakava!\nNa ika11 qo ni Naisani e iotioti ni gauna me butuka kina na valenisoro o Jisu. Ni sa biubiu tiko, e kaya vua e dua nona tisaipeli: “Qasenivuli, raica mada na veivatu totoka qo kei na veivale qo!” (Marika 13:1) Era tu ena lalaga ni valenisoro eso na vatu vakaitamera, qori e kaukaua qai dei kina na vale. E kurabuitaki gona na nona tukuna o Jisu: “O sa raica na vale lelevu qo? Era na sega ni veitaqataqai tale tiko va ya na vatu, era na talaraki kece.”—Marika 13:2.\nNi vakamacala oti ga o Jisu, e takosova na Buca o Kitironi kei ratou na nona yapositolo, ratou gole sara ina dua na yasa ni Ulunivanua ni Veiolive. Ni ratou tiko voli e keri, ratou tomani koya e va na yapositolo o Pita, Adriu Jemesa, kei Joni, ratou qai sarava sobu mai na valenisoro totoka.\nNa cava e vakayacora o Jisu ena nona iotioti ni veisiko ena valenisoro?\nNa cava e parofisaitaka o Jisu me baleta na valenisoro?\nNa cava e kaya kina o Jisu ni levu cake na nona cau na yada vei ira na vutuniyau?\niMeli iMeli iOtioti ni Siga i Jisu ena Valenisoro\njy wase 110 t. 254-255\nO Bau Kila?—Janueri 2014


Ohio e dua na ituvaki ena tokalau kei Tokalau Vualiku Lomadonu-Tokalau kei Amerika. Mai na 50 ituvaki, sai koya na 34th levu duadua ena vanua, na ikavitu ni lelevu duadua, kei na ikatini e levu duadua yasai lewena. Na vanua ni bula kei na koro levu duadua e tiko kina na Columbus. O Ohio e koula mai vei Drano Erie ki na vualiku, e Pennsylvania ki na tokalau, na ra kei Virginia ki na ceva tokalau, Kentucky ki na cevara, e Indiana ki na ra, kei Michigan ki na vualikura.\nNa ituvaki oqo e taura na yacana mai na Uciwai Ohio, e kena ibalebale na "vinaka uciwai", "levu uciwai" se "levu uciwai lailai". Wasewaseataki mai na yasana o vualiku, Ohio sa ikoya na ika 17 ni vanua e vakacurumi ki na duavata ena Maji 1, 1803, kei na imatai ena loma ni Vualikura Cakavakalotu. Ohio e kilai taumada ni "Buckmata Ituvaki" ni oti na Ohio buckmata vunikau, kei Vaka-Ohio era sa kilai talega me "Buckmata".\nA tucake o Ohio mai na lekutu mai Ohio na ra kei Appalachia ena vakoloni ena gauna taucoko ni Vualikura Idia Ivalu mai na vanua o Vualikura Yasana ena veimatanitu taumada, me vaka na imatai ni matanitu ka sega ni rawa ka sega ni vakadonui me vakacurumi ki na duavata, ki na dua na vakoloni iyaya ena kaukauwavale ika ni 20 senijiuri ni bera.\nKuila ni Ohio\nRetrieved from "https://fj.wikipedia.org/w/index.php?title=Ohio&oldid=33188"\nItuvaki ni Amerika\nThis page was last edited on 4 May 2020, at 13:46.


iOtioti ni Meca me Vakamalumalumutaki o Mate | Vulici\n“Na iotioti ni meca me vakamalumalumutaki o mate.”—1 KOR. 15:26.\nNa ivakaro bibi cava e vakarota ena yalololoma vei Atama o Jiova?\nNa cava e vu ni noda mate na tamata?\nEna vakamalumalumutaki ena gauna cava na ‘iotioti ni meca o mate’?\n1, 2. Na cava erau a vakila taumada o Atama kei Ivi? Na taro cava e basika?\nENA GAUNA e buli kina o Atama kei Ivi a sega ni dua na kedrau meca. Erau uasivi, erau bula ena parataisi. Rau marautaka nodrau veiwekani veivolekati kei na Dauveibuli ni tamadrau. (Vkte. 2:7-9; Luke 3:38) E vakamatatataka vei rau na Kalou na nodrau ilesilesi ena ivakaro e tukuna vei rau. (Wilika Vakatekivu 1:28.) Ena taura toka na gauna me rau “vakatawai vuravura ka vakamalumalumutaka.” Ia me rau ‘lewa tiko ga na kabula kece ga era veitosoyaki voli e vuravura’ o Atama kei Ivi, ena vinakati me rau bula tawamudu. Sa mate o Atama, ena sega gona ni tomana na itavi qori.\n2 Na cava e veisau kina na ituvaki ena gauna qo? Na cava e rui levu kina na meca ni kawatamata, wili kina na meca levu duadua o mate me kauta tani na nodra marau? Ena vakamalumalumutaki ira vakacava na meca qo na Kalou? Na isaunitaro qori e volatukutukutaki ena iVolatabu. Meda raica mada eso na tikina bibi.\nIVAKARO E YAVUTAKI ENA LOLOMA\n3, 4. (a) Na cava e vakarota na Kalou vei Atama kina kei Ivi? (b) Na cava e bibi kina me rau talairawarawa ina ivakaro qori?\n3 Rau buli o Atama kei Ivi me rau bula tawamudu ia e sega ni rau na bula tu ga. Ena vinakati me rau cegu, rau gunu, rau moce se kana me rau bula tiko kina. Koya e bibi duadua ni vakatau nodrau bula ena nodrau veiwekani kei na Vunibula. (Vkru. 8:3) Bibi me rau muria na veidusimaki ni Kalou me rau bula tiko ga kina rau qai marau. E vakamatatataka qori o Jiova vei Atama ni bera mada ga ni buli o Ivi. Ena sala cava? ‘E vakarota tale ga vua na tagane na Kalou o Jiova: “E rawa ni o kana mai na vunikau kece ga e tu ena were, mo mamau kina. Ia mo kua ni kana mai na kau e kilai kina na ka vinaka kei na ka ca, ni o na mate dina ena siga o kania kina.”’—Vkte. 2:16, 17.\n4 “Na kau e kilai kina na ka vinaka kei na ka ca” e dusia na dodonu e tu vua na Kalou me vakaraitaka na ka vinaka kei na ka ca. Sa kila vinaka tu o Atama na ka vinaka kei na ka ca, ni a buli me ucuya na Kalou qai tiko nona lewaeloma. Erau kila o Atama kei Ivi ni dodonu me dusimaki rau o Jiova ena gauna erau raica kina na vunikau. Ni rau kania gona na vuanikau ena vakaraitaka ni sega ni bibi me dua e dusimaki rau, ena tini vakaleqai rau ga kei na nodrau kawa. Na ivakaro ni Kalou kei na kena itotogi e vakaraitaka na bibi ni kena muri.\nVUNA EDA MATE KINA\n5. Erau talaidredre vakacava o Atama kei Ivi?\n5 Ni buli oti o Ivi, e tukuna vua o Atama na ivakaro ni Kalou. E laurai ni kila vinaka o koya, ni a voleka ni cavuta kece na vosa qori. (Vkte. 3:1-3) E cavuta vua e dua e waqawaqa mai ni gata, na manumanu qaseqase. Qori na luve vakayalo ni Kalou, o Setani na Tevoro, e bucina e lomana na gagadre ni lewai koya ga se me veiliutaki. (Vakatauvatana Jemesa 1:14, 15.) Me rawati na sasaga ca qori, e mani beitaka na Kalou ni lasulasu. E vakadeitaka vei Ivi ni na sega ni mate ke lewai koya ga, ena vaka na Kalou. (Vkte. 3:4, 5) E vakabauta qori o Ivi qai kania na vuanikau me vakaraitaka ni lewai koya ga, e uqeti Atama tale ga me rau kania vata. (Vkte. 3:6, 17) E lasu gona na Tevoro. (Wilika 1 Timoci 2:14.) Ia o Atama e ‘vakarorogo ina vosa i watina.’ De a vaka na itokani na gata, ia o Setani na Tevoro e meca sega ni dauloloma, e kila vinaka tu na itinitini ca ni ka e tukuna vei Ivi.\n6, 7. E vakataulewa vakacava o Jiova ena vukudratou na cala?\n6 Rau talaidredre o Atama kei Ivi vei koya e solia vei rau na bula kei na ka kece rau taukena. E macala ni kila vinaka tu o Jiova na ka kece e yaco. (1 Vei. 28:9; wilika Vosa Vakaibalebale 15:3.) E solia ga na galala vei Atama, Ivi kei Setani me ratou vakaraitaka na nodratou rai me baleti koya. Me vakataki ira ga na Tama, e rarawa dina na loma i Jiova. (Vakatauvatana Vakatekivu 6:6.) Ni Turaganilewa, e vinakati gona me vakatauca nona lewa vei ratou.\n7 E tukuna na Kalou vei Atama: “Ni ko na mate vakaidina e na siga ko sa kana kina.” De kila vinaka o Atama na “siga” qo me 24 ga na aua. Ni rau beca na ivakaro ni Kalou, e rairai namaka o koya me vakayacora o Jiova na ka e tukuna ni bera ni dromu na siga. “Ni sa mudremudre na siga,” e torovi rau na veiwatini o Jiova. (Vkte. 3:8) Ni veilewaitaki rau, e rogoca mada nodrau ivakamacala ni bera ni vakataulewa. (Vkte. 3: 9-13) Oti sa qai tauca na kedrau itotogi. (Vkte. 3:14-19) Ke vakamatei rau ena gauna ya, ena sega ni vakayacori na nona inaki me baleti Atama kei Ivi, kei na nodrau kawa. (Aisea 55:11) Dina ni tauca vei rau na itotogi mate, rau tekivu vakila tale ga na revurevu ni ivalavala ca, ia e vakatara me rau vakaluveni me yaga vei ira nodrau kawa na isolisoli tale eso ena vakarautaka. Ena rai ni Kalou, erau mate o Atama kei Ivi ena siga ga rau valavala ca kina, erau mate dina ena loma ni dua na “siga,” oya na loma ni 1,000 na yabaki.—2 Pita 3:8.\n8, 9. E tarai ira vakacava na luvei Atama na ivalavala ca? (Raica na imatai ni iyaloyalo.)\n8 Ena tarai ira tale ga na luvei Atama kei Ivi na ka erau cakava? Io. E vakamacalataki ena Roma 5:12: “Ena vuku ni dua ga na tamata e curu kina i vuravura na ivalavala ca kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga.” Na imatai ni tamata yalodina me mate o Epeli. (Vkte. 4:8) Era qase tale ga na vo ni kawa nei Atama ra qai mate. Vakacava, e dewavi ira tale ga na ivalavala ca kei na mate? E sauma na yapositolo o Paula: “Ena nona talaidredre gona e dua ga na tamata e okati kina e levu mera ivalavala ca.” (Roma 5:19) Na ivalavala ca kei na mate e vakadewa mai o Atama e meca sega ni dauloloma ni kawatamata, eda sega ni drovaka rawa na tamata ivalavala ca. Eda na sega ni vakamacalataka rawa na ka kece e okati ena vakadewai ni ivalavala ca vei ira na luvei Atama kei ira na nona kawa, eda sa raica ga na kena revurevu.\n9 Sa rauta me tukuna na iVolatabu ni ivalavala ca kei na mate e vaka “na iubi e ubia kece tu na lewe ni veivanua kei na iubi e ologi ira tu na veimatanitu kece.” (Aisea 25:7) Na iubi e ubia tu na kawatamata, oya na itukutuku matailalai me baleta na itotogimate e dredre nira kila se ciqoma. Ia na kena dina nira “mate tiko na tamata kece ena vuku i Atama.” (1 Kor. 15:22) Na taro dina e basika e vakamacalataka o Paula: “O cei ena vakabulai au mai na yago e vakavuna tiko na noqu mate?” Ena rawa ni dua? *—Roma 7:24\nVAKAMALUMALUMUTAKI NA IVALAVALA CA KEI NA MATE\n10. (a) Na tikinivolatabu cava soti e vakaraitaka ni na vakamalumalumutaka o Jiova na ivalavala ca? (b) Na cava eda vulica ena tikinivolatabu qo me baleti Jiova kei na Luvena?\n10 Io, ena rawa ni vakabulai Paula o Jiova. Ni cavuta oti ga o Aisea “na iubi,” e qai vola: “Ena vakaotia sara na mate ko koya; ia na Turaga ko Jiova ena tavoya na wai ni mata mai na matadra na tamata kecega.” (Aisea 25:8) Me vaka na tama e kauta tani na ka e vakararawataki ira na luvena qai qusia na wainimatadra, e vinakata sara ga o Jiova me vakamalumalumutaka na ivalavala ca! Me rawati qo, e tiko na nona ivukevuke. E kaya na 1 Korinica 15:22: “Era mate tiko na tamata kece ena vuku i Atama, ena bula vaka kina na tamata kece ena vuku i Karisito.” Ni taroga oti ga o Paula “O cei ena vakabulai au?” e tomana: “Me vakavinavinakataki na Kalou ena vuku i Jisu Karisito na noda Turaga!” (Roma 7:25) E macala ni sega ni seavu na loloma e bulia kina na tamata o Jiova, ena nodrau talaidredre o Atama kei Ivi. O koya tale ga e tomani Jiova me rau bulia na imatai ni veiwatini e dau marautaki ira na nodrau kawa. (Vkai. 8:30, 31) Ia ena vakayacori vakacava na veivakabulai qori?\n11. Na isolisoli cava e vakarautaka o Jiova me vakabulai kina na kawatamata?\n11 Ni valavala ca o Atama, e tauca vua o Jiova na itotogimate, oya na vuna eda valavala ca kina da qai mate. (Roma 5:12, 16) Eda wilika: “E cudruvi na mataqali tamata kece ena vuku ni dua ga na cala.” (Roma 5:18) Na cava ena cakava o Jiova me vakabula kina na kawatamata, ia me kua ni vakaleqa nona ivakatagedegede? Na kena isau e tukuna o Jisu: ‘E lako mai na Luve ni tamata . . . me solia na nona bula me kedra ivoli e lewe levu.’ (Maciu 20:28) E vakamatatataka na imatai ni luvei Jiova vakayalo me mai sucu vakatamata e vuravura, ni o koya na keda ivoli. E laurai vakacava ena ivoli qo na lewadodonu?—1 Tim. 2:5, 6.\n12. Na isoro veirauti cava e laurai kina na lewadodonu?\n12 O Atama e uasivi vakataki Jisu ni bera ni valavala ca. Na inaki i Jiova mera vakatawai vuravura na kawa uasivi nei Atama. Ni lomani Tamana vakalevu o Jisu, e lomani ira tale ga na kawa i Atama, e cabora kina nona bula. Io e solia o Jisu nona bula uasivi me veirauti kei na ka e vakayalia o Atama. Oti e qai vakabulai Luvena tale o Jiova me dua na kabula vakayalo. (1 Pita 3:18) E rawa ni vakadonuya o Jiova na isoro uasivi i Jisu me volia lesu kina na vuvale i Atama qai solia vei ira na bula a vakayalia. E sosomitaki Atama gona o Jisu. E vakamacalataka o Paula: “Me vaka ga e volai: ‘Na imatai ni tamata o Atama e tamata bula.’ Na iotioti ni Atama e qai yaco me kabula vakayalo, me vu ni bula.”—1 Kor. 15:45.\nNa imatai ni tamata me mate o Epeli, ena yaga vua na isoro i Jisu (Raica na parakaravu 13)\n13. Na cava ena cakava na “iotioti ni Atama” vei ira na mate?\n13 Ena yaco mai na gauna me “vu ni bula” kina vua na kawatamata kece na “iotioti ni Atama.” Levu na kawa i Atama era na vakabulai. Na vuna? Nira a marautaka tu na bula ena dua na gauna ra qai mate. Ena vinakati gona mera vakaturi tale mai, mera na bula tale ena vuravura.—Joni 5:28, 29.\n14. Na cava e vakarautaka o Jiova me kauta tani na ivalavala ca e vakadewa o Atama vei ira na nona kawa?\n14 Ena sereki vakacava na kawatamata mai na ivalavala ca e sucu kaya mai? E vakarautaka o Jiova e dua na Matanitu ena veiliutaki kina na “iotioti ni Atama” kei ira na nona itokani digitaki mai vuravura. (Wilika Vakatakila 5:9, 10.) O ira na veiliutaki vata kei Jisu mai lomalagi era kila vinaka na bula ivalavala ca. Ena loma ni dua na udolu na yabaki era na tokoni ira na tiko e vuravura, mera kauta tani na ivalavala ca era sega ni valuta rawa vakataki ira.—Vkta. 20:6.\n15, 16. (a) Na cava na ibalebale ni kena tukuni me ‘iotioti ni meca, o mate’? Ena vakamalumalumutaki ena gauna cava? (b) Na cava ena cakava o Jisu me vaka e tukuni ena 1 Korinica 15:28?\n15 Ni cava na dua na udolu na yabaki ni veiliutaki ni Matanitu ni Kalou, sa na galala na kawatamata mai na meca kece e vu mai na talaidredre nei Atama. E tukuni ena iVolatabu: “Era mate tiko na tamata kece ena vuku i Atama, ena bula vaka kina na tamata kece ena vuku i Karisito. Ena veitaravi ga: E isevu o Karisito, ra qai tarava yani o ira era nona ena gauna e sa tiko kina. Oti ya na icavacava, ni sa vakamalumalumutaka vakadua na matanitu kece, lewa kece, kei na kaukaua kece, sa na qai solia lesu na veiliutaki ni matanitu vua na Kalou na Tamana. Ni dodonu me veiliutaki tiko vakatui me yacova nira sa vakamalumalumutaki kece na meca e ruku ni yavana. Na iotioti ni meca me vakamalumalumutaki o mate.” (1 Kor. 15:22-26) Io ena vakamalumalumutaki na mate e vakavuna o Atama. Ena kau tani vakadua na “iubi” e ubia tu na kawatamata kece.—Aisea 25:7, 8.\n16 E tinia na yapositolo o Paula nona itukutuku ena vosa qo: “Ni sa vakamalumalumutaki na ka kece vua, ena qai vakamalumalumutaki koya tale ga na Luvena vei koya a vakamalumalumutaka na ka kece vua, me rawa ni ka kece ga na Kalou vei ira na tamata kece ga.” (1 Kor. 15:28) Sa vakayacori na inaki ni nona veiliutaki na Luvena. Ena levu ni nona marau, ena qai vakasuka na veiliutaki vei Jiova, ena vakaraitaka tale ga vua ni sa uasivi na kawatamata kece.\n17. Na cava ena yacovi Setani?\n17 Vakacava ga o Setani, o koya e vakavuna sara ga na rarawa ni kawatamata? E sauma vei keda na Vakatakila 20:7-15. Ena iotioti ni nodra vakatovolei na tamata uasivi kece, ena vakatarai tale vei Setani me vakacalai ira. Oti ena qai vakarusai vakadua na Tevoro kei ira kece na tokona nona veiliutaki ena “ikarua ni mate.” (Vkta. 21:8) Na mate qo ena sega ni vakamalumalumutaki, ni o ira na mate ena ikarua ni mate era na vakarusai vakadua. O koya gona, “na ikarua ni mate,” e sega ni kedra meca o ira era lomana ra qai qarava na Dauveibuli.\n18. Ena vakayacori vakacava na ilesilesi a lesia na Kalou vei Atama?\n18 Era na qai tu ena mata i Jiova na tamata uasivi era vakadonui mera bula tawamudu, ni sa sega na kedra meca. Ena vakayacori na ilesilesi a lesi vei Atama, ia ena sega ni vakaitavi kina o koya. Ena roboti vuravura na nona kawa era taleitaka mera qarava ra qai marautaka na levu ni ka e bula kina. Meda vakavinavinakataka mada ga na loloma i Jiova ni vakamalumalumutaka na iotioti ni meca, o mate!\n^ para. 9 E tukuni ena Insight on the Scriptures na nodra sasaga na saenisi mera vakamacalataka na vu ni noda qase da qai mate: “Era lecava na ka dina ni a vakarota na Dauveibuli na itotogimate vei rau na imatai ni veiwatini, mani vakayacora qori ena sala eda sega ni kila vinaka na tamata.”—Vol. 2, t. 247.\niMeli iMeli iOtioti ni Meca me Vakamalumalumutaki o Mate


Vakatabui na Valenivolavola ni Tabana ni iVakadinadina i Jiova e Kyrgyzstan kei Armenia\nDUA veimama na yabaki nodra ogaoga voli na mataveitacini e Kyrgyzstan, kei ira mai vanuatani ena kena vakavinakataki kei na kena vakalevutaki na valenivolavola ni tabana e Bishkek, na koroturaga kei Kyrgyzstan. Oti e dua na vula na kena vakacavari na cakacaka, a vakatabui sara na valenivolavola ena ika24 ni Okotova, 2015. E 18 na Vale ni Soqoni kei na 5 tale na vanua era sema ina vanua e vakayacori tiko kina na soqo ra qai marautaka na porokaramu e sivia na le 3,000. A vunau ena vakatabui ni valenivolavola o Stephen Lett e lewe ni iLawalawa Dauvakatulewa, qai vosa ena ulutaga veiuqeti “Qaravi Jiova ena Lomamu Taucoko.” Dua tale na porokaramu totoka a vakarautaki ena siga tarava me baleti ira na mataveitacini e Kyrgyzstan.\nValenivolavola ni tabana e Kyrgyzstan\nDua na gauna marautaki vei ira na mataveitacini e Armenia na Vakarauwai na ika14 ni Me, 2016. A vakatabui kina na valenivolavola ni tabana e tawana toka e 6 na tabavale ena dua na vale totoka e taba 18. A vakatabui tale ga e dua na Vale ni Soqoni Lelevu, kei na vanua me dau vakayacori kina na Koronivuli ni iTalatala ni Matanitu. Era tiko ena soqo qori e le 6,435. A vakamacalataki ena ivunau na veika a rawati ni se qai tauyavu na cakacaka e Armenia. Era tauyavutaka na cakacaka ena itekitekivu ni ika20 ni senitiuri eso na lewenivanua mai Armenia era vakaitikotiko e Merika. A qai tekivu na cakacaka e Armenia ena veiyabaki ni 1970 ni se qali tu ena veiliutaki ni matanitu makawa na Soviet. Dua na gauna lekaleka ga sa oti, a soli na veivakadonui me vakalawataki na cakacaka e Armenia. Na veivakadonui qori sa rawa ni dua kina na valenivolavola ni tabana e Armenia. Era sega ni bau tadra e levu era tiko ena soqo na veika totoka sa rawati ena nodra vanua. O ira kece na tiko ena soqo era duavata kei David Splane e lewe ni iLawalawa Dauvakatulewa, me vakatabui me nei Jiova na valenivolavola ni tabana, Vale ni Soqoni Lelevu, kei na vanua ni vuli.\nE cake: Vakatabui ni valenivolavola ni tabana e Armenia\nLomadonu: Era marautaka na mataveitacini na soqo lavotaki\nE ra: Saravi tiko e dua na meke vakaArmenia ena yakavi ni soqo\niMeli iMeli Vakatabui ni Valenivolavola ni Tabana


Na itukutuku kei Alama kei ira na tamata ni Turaga era a cemuri ki na lekutu, mai vei ira na tamata i Noa na tui.\nOkati ena wase e 23 ki na wase e 24.\n1 Oqo me vaka ni sa vakasalataki Alama na Turaga ni na mai valuti ira na mataivalu i Noa na tui; a sa tukuna na ka oqo vei ira na nona tamata, o koya era sa soqona kina na nodra qele ni manumanu kei na kedra sila, ka cavutu ki na lekutu ni ra sa bera mai na mataivalu i Noa na tui.\n2 Ia sa vakaukauwataki ira na Turaga, ka ra sega kina ni toboki ira ko ira na tamata i Noa na tui me ra vakamatei ira.\n3 Ka ra sa dro tiko ena lekutu me siga walu.\n4 Ka ra sa qai yaco ki na dua na vanua, io, na vanua totoka ka bulabula sa tu kina na wai makare sara.\n5 Era sa birika kina na nodra vale laca; ka tekivu me teivaka na qele ka tara vale; io era sa gumatua ka daucakacaka sara vakalevu.\n6 Era sa gadreva na tamata me nodra tui ko Alama, ni ra sa taleitaki koya ko ira na nona tamata.\n7 Ia sa kaya vei ira ko koya: Raica, sa sega ni ganita me dua na noda tui; ni sa kaya vakaoqo na Turaga: Dou akakua ni nanuma ni sa uasivi cake e dua mai vua tale e dua, se me dua na tamata e nanuma ni sa uasivi cake ko koya mai vua e dua tale na tamata; o koya oqo au sa kaya kina vei kemudou ni sa sega ni ganita me dua na nomudou tui.\n8 Ia, kevaka e rawa me ra na tui tiko ga ko ira na tamata yalododonu, sa qai ganita me dua na nomudou tui.\n9 Ia dou nanuma mada na acaka ca i Noa na tui kei ira na nona bete; ia au a bcoko talega ena dai ko ya, ka kitaka e vuqa na ka sa vakasisila ena mata ni Turaga, ia au sa rarawa kina vakalevu ena noqu veivutuni;\n10 Ia ena levu ni aveivakararawataki, sa rogoca na noqu tagi na Turaga, ka sauma na noqu masu, a sa lesi au me’u iyaya ni cakacaka e ligana ka me’u kauti bkemuni mai mo ni kila na nona dina.\n11 Ia au sa sega ni dokai au ena ka oqo, ni sa sega ni kilikili me’u dokai au kina.\n12 Ia oqo au sa kaya vei kemudou, ni a vakasaurarataki kemudou ko Noa na tui, ka dou sa bobula vua kei ira na nona bete, ka sa vakavuna mo dou caka ca; o koya dou sa avesuki kina ki na ivesu ni caka ca.\n13 Ia oqo ni ko ni sa vakabulai mai na ivesu oqo ena kaukauwa ni Kalou; io, mai na ligai Noa na tui kei ira na nona tamata, kei na ivau ni caka ca, ia oqo au sa gadreva mo dou atudei ena bbula galala dou sa vakagalalataki kina, ka ckakua ni vakararavi vua e dua na tamata me nomudou tui.\n14 Mo dou kakua talega ni vakararavi vua e dua me nomudou aivakavuvuli se nomudou italatala, ka vakavo ko koya ga sa tamata ni Kalou ka sa lako ena nona sala ka muria tiko na nona ivakaro.\n15 Ia sa vakavulici ira na nona tamata ko Alama me ra alomani ira na wekadra me vaka era sa lomani ira, ka me bkakua na veileti ena kedra maliwa.\n16 Ia oqo, sa nodra abete levu ko Alama, o koya ka tauyavutaka na nodra lotu.\n17 Ia sa yaco me sega e dua e tu vua na adodonu ni veiliutaki me vunau se veivakavulici vakavo ga kevaka sa lesi ena kaukauwa ni Kalou. Ia sai koya ga sa lesi ira kece na nodra bete kei na nodra ivakavuvuli; ia sa sega ni lesi e dua vakavo ga ke tamata dodonu.\n18 O koya era sa qaravi ira kina na nodra tamata, ka avakani ira ena veika ni buladodonu.\n19 Ka sa yaco mera sautu vakalevu sara ena vanua; era sa vakatoka me yaca ni vanua ko ya ko Ilami.\n20 Ka sa yaco mera tubu ka sautu vakalevu sara ena vanua ko Ilami; era a tara e dua na koro, ka vakatoka me koro o Ilami.\n21 Ia sa raica na Turaga ni sa dodonu me atotogitaki ira na nona tamata; io, a vakatovolea na nodra bdauvosota kei na nodra vakabauta.\n22 Ia ko koya yadua sa avakararavi vua, ena blaveti cake ena siga mai muri. Io, sa yaco vakakina vei ira na tamata oqo.\n23 Ia raica, au na vakaraitaka vei kemuni ni ra a vakabobulataki tu; ia ena sega ni dua me na sereki ira rawa, na Turaga na nodra Kalou duadua ga; io, na Kalou i Eparaama, kei Aisake, kei na Kalou i Jekope.\n24 Ia sa yaco ni sa sereki ira ka vakaraitaka vei ira na nona kaukauwa levu, ka ra sa marau vakalevu sara.\n25 Ia raica, sa yaco ni ra a tiko mai na vanua ko Ilami, io, ena koro ko Ilami, ka teitei tiko ena vanua vakavolivolita, raica a tiko mai na iyalayala ni vanua e dua na nodra mataivalu na Leimanaiti.\n26 Oqo sa yaco mera dro mai na nodra veiwere ko ira na tamata i Alama, ka soqoni vata ki na koro ko Ilami; ka ra sa rere vakalevu ena nodra basika na Leimanaiti.\n27 Ia sa lako ko Alama ka laki tu ena kedra maliwa, ka kaya me ra kakua ni rere, ia me ra nanuma ga na Turaga na nodra Kalou, ka na qai vueti ira ko Koya.\n28 Ia era sa vosota na nodra rere ka tagi vua na Turaga me vakamalumalumutaka na lomadra na Leimanaiti, me ra kakua ni kitaka e dua na ka vei ira, kei ira na watidra kei na luvedra.\n29 Ia sa yaco ni sa vakamalumalumutaka na Turaga na lomadra na Leimanaiti. A qai lako ko Alama kei ira na nona tamata me ra soli ira yani ki na ligadra; a ra sa taura na Leimanaiti me nodra na vanua ko Ilami.\n30 Ia na nodra mataivalu na Leimanaiti, ka muri ira na tamata i Limiai na tui, era a sese voli ena lekutu ka vuqa na siga.\n31 Ia raica, era a kunei ira na bete i Noa na tui; ena vanua ka ra vakatoka ko Emuloni; era sa taukena na vanua ko Emuloni ka teitei tiko ena vanua.\n32 A yaca ni nodra iliuliu na bete ko ya ko Emuloni.\n33 Ia sa yaco me vakamasuti ira na Leimanaiti ko Emuloni; a sa talai ira talega yani na watidra, ko ira na aluvedra goneyalewa na Leimanaiti, me ra la’ki vakamasuti ira na wekadra me ra kakua ni vakamatei ira na watidra.\n34 Ia era sa alomani Emuloni kei ira na nona itokani ko ira na Leimanaiti, ka sega ni vakarusai ira ena vukudra na watidra.\n35 Ia sa tovata kei ira na Leimanaiti ko Emuloni kei ira na nona itokani, ka ra sa lako tiko ena lekutu ka vakasaqara na vanua ko Nifai ena gauna era kunea kina na vanua ko Ilami, ka a taukena tiko ko Alama kei ira na wekana.\n36 Ka sa yaco me ra yalataka na Leimanaiti vei Alama kei ira na nona itokani, ni kevaka me ra na vakaraitaka na sala kina vanua o Nifai, era na vakabulai ira ka solia talega vei ira na bula galala.\n37 Ia ni sa vakatakila oti ko Alama na sala ki na vanua ko Nifai, era sa sega ni vakayacora na nodra yalayala ko ira na Leimanaiti; a ra sa lesia e so na sotia me ra ayadrava wavolita na vanua ko Ilami vata kei Alama kei ira na wekana.\n38 Ia era sa lako na kena vo ki na vanua ko Nifai; era qai lesu tale mai ki na vanua ko Ilami e so vei ira, ka ra kauti ira mai na watidra kei na luvedra na sotia era a lesi me ra yadrava tiko na vanua ko ya.\n39 Ia na nodra tui na Leimanaiti sa lesi Emuloni me tui ka lewai ira na nona tamata ka ra tiko ena vanua ko Ilami; ia me kakua sara ni vakayacora e dua na lewa ka sega ni tautauvata kei na nona lewa na nodra tui na Leimanaiti.\nNa Vosa. 16:12; Mosa. 11:1–15.\n2 Nif. 28:19–22.\n3 Nif. 11:28–29.\n1 Timo. 4:6.\nIla. 12:3; V&V 98:21. DV Vosataki, Veivosataki.


Veika baleti au (4236 views)\nSutu vinaka dua na Turaga ni Yasawa, gole sara mai Lautoka me mai vakatataro e na tabacakacaka ni taukei me baleti koya.\nSa kena qase,sara toka. Dua vei koya na sote kei nai sulu vakataga kei na nona i titoko, me vaka ni sulu rakorako ni kaiViti.\nVeiqaravi tu mai na kaude e dua na marama ni Kadavu. Kaci sara mai vei koya na Turaga ni qo.\nMarama: O ni gadreva beka e dua na veivuke? Veiraiyaki na Turaga qo ni sa vaka me lomalomarua me taroga na veika baleti koya se kua,de na qai vakalialiai ni sa qase qai sega tu ni kilai koya. Taro tale yani o marama e na vosa ni vakarokoroko.\nMarama: O kemuni, ni gole mai. Toso yani o qase ka vakamacalataka sara vua na marama na vu ni nona gole tiko mai.\nMarama: Vanua donu sara ga o ni lako mai kina qo. O ni Tuaraga ni vei.\nTuraga: O au mai Yasawa. Tukuna sara na nona koro kei na nona mataqali.Sega sara ni via vakamacalataki koya o vu ni marama. Toso sara na nodrau veitarotarogi.\nMarama: Io, na cava soti o via kila me baleti iko?\nTuraga: A cava beka na neitou ika?\nMarama: Nomudou ika na Tovuto. Qo sa vakaraica tiko o vu ni marama e dua ga na i vola ga e tu e dela ni nona desi, se qai vaqarai tiko na i vola dina baleti koya na turaga qo. Kurabui o turaga ni nona ika tu na tovuto.\nTuraga: A cava beka na neitou manumanu?\nMarama: Nomudou manumanu na elevadi. Qoroqoro tu o vu ni turaga.\nTuraga: Sa qai dua na tamani manumanu levu.\nMarama: Dua tale na ka o ni vinakata?\nTuaraga: A cava beka na noqu kau?\nMarama: Nomu kau, nomu kau, nomu kau, nomu kau ... Sa vakarorogo matua tu o qase,raici koya vinaka sara ga o vu ni marama qai sauma nona taro.\nMarama: Nomu kau?\nMarama: Cereka nomu i sulu vakataga,e tiko kina nomu kau.\n1. At the movies: When you meet acquaintances/friends... Stupid Question:- Hey, what ...


Cakacaka, chapter 11 of the Fijian Bible - with audio narration\nSa rogo yani i Jutia vei ira nai apositolo kei ira na veiwekani, nai rogorogo ni ra sa vakabauta na vosa ni Kalou o ira na Veimatanitu Tani.\n2 Ni sa lesu cake tale mai ki Jerusalemi o Pita, era sa tavaki koya tu mai o ira sa cilivi me ra veileti kei koya,\n3 Era tukuna vua, "O a lako vei ira na sega ni cili o qai la'ki kana vata tiko kei ira!"\n4 Sa qai tekivu me vakamacalataka vei ira o Pita nai talanoa taucoko, ka vaka:\n5 Ena dua na siga au a masumasu tiko mai na koro levu o Jopa: au qai raica e dua na raivotu, e dua nai tutuvi levu ka tara taucoko na mua ni vuravura vava, e lako sobu tiko mai lomalagi ka vakadodonu tiko mai vei au.\n6 Ni'u saga me'u vakadikeva, au qai raica ni ra tu kina na manumanu yavai va taucoko ni vuravura, na manumanu kila, na manumanu sa dau qasi voli kei na manumanu vuka kecega.\n7 "E dua na domo e qai vosa mai vei au, "Mo tucake, Pita, vakamatea ka kania sara."\n8 "Ia au sa qai tukuna, ena sega ni rawa Turaga! Baleta ni se bera vakadua ni tara na gusuqu, e dua na ka sega ni savasava ka vakasisila vaka oqo!\n9 "Ia sa qai vosa tale mai vei au na domo o ya mai lomalagi, na ka sa vakasavasavataka na Kalou mo kakua ni nanuma tiko ni se dukadukali."\n10 "Au raica vakatolu na raivotu oqo, sa qai kau cake tale ki lomalagi na ka kece oqo.\n11 "Ena gauna vata o ya, ratou sa tucake tu kina ena matamata ni noqu vale, o iratou na talai mai Sisaria me ratou mai raici au.\n12 E vosa vei au na Yalo Tabu me'u lako vata kei iratou ka me'u kua ni vakatitiqa tiko. E ratou mani tomani au tu e lewe ono na veiwekani, ka keitou la'ki curuma sara na vale o ya.\n13 Sa qai tukuna vei keitou na tamata oqo, na nona raica na agilosi ni tucake tu ena nona mata ni vale, ka tukuna vua, me tala eso ki Jopa vua e dua na tamata na yacana o Saimoni, ka yacana talega o Pita me lako mada mai vua,\n14 Ena mai tukuna vei iko o koya, nai tukutuku mo na bula kina kei ira talega na nomu lewe ni matavuvale.\n15 Ni'u se wasea tikoga nai tukutuku vei ira, sa sovaraki mai vei ira na kaukauwa ni Yalo Tabu, me vakataki keda sara ga ena i matai ni gauna.\n16 "Au sa qai nanuma na vosa sa cavuta na Turaga, ena nona tukuna, e dina sa veipapitaisotaki o Joni ena wai, ia oi kemudou dou na papitaisotaki ena Yalo Tabu.\n17 "E vakacava kevaka sa solia vei ira na Kalou nai solisoli vata ga e a solia talega vei keda ena noda vakabauta na Turaga o Jisu Karisito, o cei oi au me'u via veileti tiko kei na Kalou?"\n18 Ni ra sa rogoca oti na vosa sa tau, e sega ni qai dua me vosa rawa; ia era sa vakarokorokotaka ga na Kalou, ka tukuna, isa sa solia na Kalou e dua na ka vinaka vei ira na veimatanitu, me yaco vei ira na veivutuni ka rawata kina na bula."\n19 Ena nona vakamatei oti o Sitiveni era dui veisebayaki kina eso vei ira na tamata lotu ka era lakovaka ki Finiasi, eso ki Saipurusi, eso ki Anitioki,era lako ka la'ki vunautaka na vosa ni Kalou vei ira ga na Jiu.\n20 Ia eso vei ira na lako ki Anitioki era kai Saipurusi ka so e kai Kirini, ena nodra yaco ki Anitioki era vunau sara ga vei ira na kai veimatanitu tani me baleta na Turaga o Jisu.\n21 Sa tiko vata kei ira na liga ni Turaga, e lewe vuqa kina era sa vakabauta ka ra sa veisau mai vua na Turaga.\n22 Nai tukutuku ni ka oqo sa la'ki rogo sara i Jerusalemi vei ira nai soqosoqo lotu, era sa mani talai Panapasa me lako sara ki Anitioki.\n23 Ni sa yaco yani kina sa raica na cakacaka loloma ni Kalou, sa dua na ka nona rekitaki ira, sa qai vakayaloqaqataki ira me ra kukuva matua na Turaga ena loma e dina sara.\n24 Ni sa tamata vakaturaga o koya, e tamata vakasinaiti ena Yalo Tabu ka tamata vakabauta dina. Era lewe levu kina na tamata era vakaikuritaka vua na Turaga.\n25 Sa qai lako o Panapasa ki Tarisu me la'ki vakasaqara E vei na vanua sa tu kina o Saula.\n26 Ni sa kunei koya, sa kauta lesu tale mai ki Anitioki. E dua taucoko na yabaki nodrau tiko e kea ena nodrau vakavulici ira tiko na soli bula vou vua na Turaga, sa dua na ka na kedra lewe levu mai Anitioki na vanua me ra sa qai vakatokai kina na tisaipeli, me sa yacadra na lotu va Karisito.\n27 Ena gauna o ya sa lako mai eso na parofita mai Jerusalemi ki Anitioki.\n28 E dua vei ira na yacana o Akapusi sa tucake ka vakaraitaka ena veivakauqeti ni Yalo Tabu vei koya, ni na yaco e dua na dausiga levu e vuravura, sa qai yaco ena gauna i Kilotu Sisa.\n29 Era sa mani lomavata kina na lewe ni lotu mera sa tausoli me kua tale ni dua na ka me tiko ena kovate kei na baosi, mera solia taucoko me baleti ira na lewe ni lotu mai Jutia.\n30 Era sa qai tau soli, ka ra solia vei Panapasa kei Saula, me rau la'ki solia sara vei ira na qase ni lotu mai Jerusalemi.


Wordplanet: Veikidavaki Kei Na Vakabula Vei Ira Na Yalodina - Na Tubu Vuavuai Ni Vakabauta - Sa Roro Tiko Mai Na Mate I Pita - Na Vakabauti Ni Vosa Ni Parofisai - Holy Bible - New Testament / 2Peter-\n1 Oi au o Saimoni Pita, na i talatala kei na apositolo i Jisu Karisito, ki vei ira sa tu vei ira na vakabauta dina me vaka sa tu talega vei keitou, ena yalododonu ni Kalou kei Jisu Karisito Na i Vakabula.\n2 Me vakalevutaki vei kemudou na loloma kei na vakacegu, ena nomudou sa kila na Kalou kei Jisu na Noda Turaga.\n3 Ni sa solia mai vei keda o Koya ena nona kaukauwa vaKalou na ka kecega sa yaga ena noda bula vakayago kei na noda bula vakayalo talega, ni da kilai Koya sa kacivi keda kina vanua vakaiukuuku kei nai valavala vinaka kecega.\n4 Ka sa yalataki talega vei keda na veika e levu ka talei sara, ena noda na taukena na vei yau talei vakayalo mai lomalagi, ena vuku ni noda sa tawasei keda tani mai na vei gagadre ca vaka vuravura.\n5 Ia ena vuku ni ka oqo, mo dou vakaikuritaka na vakabauta e nai valavala vinaka, nai valavala vinaka e na kilaka,\n6 Na kilaka e na yalomalua, na yalomalua ena vosota, na vosota ena bula vaKalou.\n7 Na bula e vakalou ena veilomani vakaveitacini, na veilomani vakaveitacini ena loloma.\n8 Kevaka sa tu vei kemudou na veika oqo, ena nomudou kila na noda Turaga o Jisu Karisito, ena dei ka vuavuai vinaka kina na nomudou bula.\n9 Vei koya sa sega vua na bula oqo, sa sega ni rai yawa ka mataboko,sa guilecava talega ni sa vakasavasavataki oti na nona i valavala ca.\n10 O koya oqo, oi kemudou na veiwekani, dou vakataudeitaki kemudou vinaka, ena vuku ni nomudou kacivi kei na nomudou digitaki, kevaka mo dou bulataka tiko na bula e vakalou, dou na sega sara ni malumalumu se bale.\n11 Dou na curu doudou talega kina matamata ni koro Sega ni mudu, ena vuku ni noda Turaga kai Vakabula o Jisu Karisito.\n12 E na vuku ni ka oqo au na sega ni na cegu kina me'u na vakananumi kemudou ena vei ka oqo, e dina mada ga ni dou sa kila ka dei tu ena i vakavuvuli dina.\n13 Io, au vakasamataka ni sa dodonu vinaka, ni'u bula tiko ena noqu vale vakacevaceva oqo, me'u vei vakananumi tiko yani ena vuku ni ka oqo.\n14 Ni'u sa kila sa voleka noqu biuta tani na noqu vale vakacevaceva oqo, me vaka na nona vakaraitaka oti vei au o Jisu Karisito na noda Turaga.\n15 Au sa saga tiko ena noqu i gu, me'u vakota rawa e yalomudou na veika oqo, ni bera na noqu toki yani.\n16 Keitou a sega ni vakadamudamuria e dua na vosa vaqaseqase ni veivakacalai mai vei ira na tamata eso, ena gauna keitou tukuna kina vei kemudou mo dou kila na kaukauwa kei na nona lako mai na noda Turaga o Jisu Karisito, ia keitou a bula vata sara ga, ka vakadinadinataka ena mata i keitou na Nona i ukuuku vaka Turaga.\n17 Keitou a tu ka vakadinadinataka na kena rogo mai lomalagi na domo vakaTuraga ka dokai, mai vua na Kalou o Tamada vua na Luvena, ena i ukuuku dina vakaTuraga, ka vaka; "O koya oqo na Noqu gone ni toko au sa dau marautaka vakalevu."\n18 Keitou a rogoca dina na domo oqo ni rogo mai lomalagi, ena gauna keitou tiko vata kina kei Koya, mai na ulunivanua tabu.\n19 Vei keda sa vakadinadinataki koya oti tu na vei vosa ni parofisai oqo, kua tale ni dou cakitaka mo dou rarama yani ena vanua butobuto, ka dou waraka tiko kina na kena kida mai na mataka, me na cadra mai kina e yalomudou na kalokalo i volasiga;\n20 Ka mo dou kila oqo, ni sega ni dua na parofisai ena i Vola Tabu me tukuna e dua na ka e sega ni vakadinadinataki,\n21 Ni sa sega ni vu ni parofisai ena gauna e liu ena lewa ni tamata, sa vosa ga na tamata yalosavasava ni Kalou me vaka sa liutaki ira kina na Yalo Tabu.\n1 Sa dau tu talega na parofita vakailasu vei ira na noda qase, me vaka ni kua e tu nai vakavuvuli ni veivakacalai vei kemudou, era na vakacuruma tiko mai vakamalua nai vakavuvuli me yaco kina na veitawasei, era na cakitaka mada ga na veivakabulai levu mai vua na Kalou, io era sa nakita tikoga mera na rusa vakaidina kina.\n2 Ena lewe levu era na muria na nodra bula vakasisila, ni ra biliga ka vosavakacacataka na i vakavuvuli dina.\n3 Ena kocokoco ni nodra bula era na cavuta vakaukauwa vei kemudou na vosa ni veicavilaki; na nodra cakacaka ena veika era vakayacora, se bera ni bau vakavotukana me ra rawata e dua na ka ena vei gauna sa oti, na nodra vakarusai ena vakayacori ga.\n4 Kevaka me sa rawa vua na Kalou me tauri ira na agilosi era i valavala ca, ka vesuki ira ena sinucodo ka kolotaki ira yani kina butobuto mai eli, mera waraka tiko kina na nodra veilewai;\n5 Ka sega talega ni lomani ira na lewe i vuravura, ia ka qai vakabulai Noa ga kei iratou nona vuvale, o koya na dauvunau yalododonu, ka vunautaka tiko na waluvu me na vakarusai kece kina o ira na i valavala ca e vuravura.\n6 A sa vukica talega na koro levu o Sotoma kei Komora me dravusa, me kakua tale ni qai kilai, me rawa kina ni vakaraitaka tiko e dua nai dusidusi, vei ira kece na tamata i tovo ca.\n7 Sa vakabulai o Loti na yalododonu, ena nona sega ni taleitaka na nodra i vakarau vakasisila na tamata i valavala ca.\n8 E laki tiko sara ga o koya vata kei ira na tamata i valavala ca, ka sotava tiko kina ena nona yalododonu, na bula ca me rogoca, ka raica tiko e veisiga.\n9 Na Kalou sa dau kila na sala mera na vakabulai kina o ira na tamata ni Kalou, mai na veivakacacani ni vuravura, ka tauri ira tale tu ga vakamalua nai valavala ca, me ra waraka tiko kina na siga ni nodra cudruvi.\n10 Ka vakauasivi vei ira na bula lako ena gagadre ca ni yagodra, ka ra kitaka tu ga na ka sa dodonu vei ira. Era sega ni bau via rerevaka mera vosa vakacacataki ira na veiliutaki;\n11 O ira mada ga na agilosi, e tu vei ira na kaukauwa vakaitamera mera cakava na ka era via cakava, io e sega, ni ra via dusia e dua ena mata ni Turaga ena nodra cala.\n12 Ia o ira oqo, sa vaka na manumanu kila ni vakarau vakamatei, e ra vosataka tiko na ka ca ka sega tu ni kila na kenai balebale, io, era na mate ena nodra i tovo ca.\n13 Era na taura nai sau ni sega yalododonu, ena nodra vakamarautaki ira ena veimarau ca. Era sa tauvi duka ka qeleqelewa mai na nodra vakacalai, era qai mai via veitokani vata kei kemudou.\n14 Na matadra sa mata ga ni dauyalewa ka sega ni oti rawa nai valavala ca, era vakacalai ira na tamata sega ni kila ka. Na yalodra sa matau tu mai ena veivakaisini, e ra luve ni dauveivakarusai.\n15 Era sa butusevata na sala dina ka lako cala, era sa muria nai valavala i Pelami na luvei Posori, ena nona domona me taura nai sau, mai vua e dua na tamata sega ni yalododonu.\n16 Ia sa qai vunauci vakaukauwa ena nona cala: mai vua e dua na asa galu me vosa mai ena domo vakatamata, me dusimaka vua na parofita yalowai oqo na nona leqa.\n17 Sai ira oqo na tobu wai sa maca tu, na o ka veivukayaki ena cagi kaukauwa, ni sa waraki ira tu na butobuto loaloa ka Sega ni mudu.\n18 Era dau cavuta eso na vosa kamikamica ka tu e loma na gaga, ka ra dauveirawai ena gagadre ni ka vakayago, vei ira era sa drovaka mai na i tovo ca, ka ra sa vinakata na bula.\n19 Era sa qai yalataka tiko na sautu kei na galala, o ira mada ga era bobula tu ni veidabui ni sa vakatotogana na tamata na ka e vesuki kina.\n20 Kevaka era sa drovaka na veivagagai ni vuravura oqo, ena nodra sa kila nai vakabula na Turaga o Jisu Karisito, sa qai tu tale e dua na vatu ni tarabe mera na ulabaleta, ni vinaka cake sara mai nai tekitekivu ka ca vakalevu sara na i otioti oqo.\n21 Ni sa vinaka cake vei ira me ra kakua ni kila nai valavala dodonu, ka ca mera kila mada, ka qai vuki tani tale mai, ena i vunau tabu era sa kila oti.\n22 Ia sa yaco ga vei ira me vaka na dina ni vosa vakaibalebale, "sa lesuva tale na koli na nona lua," kei, "na vuaka, ni sa sili oti, sa lako tale me la'ki qiliraki koya ena soso."\n1 Oi kemudou na wekaqu, oqo sai karua ni noqu i vola yani vei kemudou, (nai vola ruarua oqo na noqu i vola ni veivakayadrati mo dou dau nanuma tiko).\n2 Ka mo dou vakananuma na vosa era sa vosataka e liu na parofita yalosavasava, kei na neitou veivakaroti tiko, nai apositolo ni noda Turaga ka noda i Vakabula,\n3 Mo dou kila tiko: ni ra na lako mai na dauveiveretaki ca ena i otioti ni gauna oqo, era na vakaivalavalataki ira ena nodra gagadre ca,\n4 Era dau tukuna, " e vei na vosa yalayala ni na lako mai? E ra sa mate yani na qase, e sega ni dua na veisau e yaco ka tekivu mai nai vakatekivu."\n5 Era sega ni vakasamataka: ni vosa ni Kalou e tekivu kina na lomalagi mai nai vakatekivu, ka tawasea talega na vanua mamaca mai na wai, ka sega ni yali na wai mai vuravura,\n6 E a vakarusai vuravura, ena kena luvuci ena waluvu mai na kaukauwa ni wai.\n7 Ia o lomalagi kei na vuravura sa tu e daidai sa maroroi tu ga ena vosa vata o ya, sa maroroi ki na bukawaqa me yacova na siga ni lewa, kei na nodra vakarusai laivi na tamata i valavala ca.\n8 Ia, oi kemudou na wekaqu lomani, mo dou kua sara ni guilecava e dua naka oqo, vua na Kalou, e dua na siga e tautauvata vua ni dua na udolu na yabaki, kei na yabaki e dua na udolu, e tautauvata ga vua ni dua na siga\n9 E sega ni rawa ni daro na nona vosa yalayala na Turaga, me vaka era nanuma tiko eso, ia sa vosoti keda tikoga vakamalua ni sa sega ni vinakata tiko meda rusa, me da veivutuni taucoko ga na kai vuravura.\n10 Ia na siga ni Turaga ena lako mai me vaka na daubutako ena bogi, ena vakarusai na maliwa lala kei na veika e tevuki tu ena vei lomalagi, ena domo levu ni rorogo ni kurukuru ena waicala talega na veika ka tauri vuravura tu me bula kina; ena kama yavu o vuravura kei na ka kecega sa tu kina.\n11 O koya oqo, ni dou sa raica na kena vaqeavutaki o vuravura ena dua ga na loma ni gauna lekaleka, nai valavala cava dou na bula kina mo dou maroroya kina na savasava vakalou.\n12 Ni dou sa dauwaraka ka daugadreva sara na kena yaco mai na siga ni Turaga, ena yali kina o lomalagi ni sa kama, ena waicala talega na veika e tauri vuravura tu ni sa vakamai?\n13 Ia kivei keda; me vaka nona vosa ni yalayala, eda sa waraka na lomalagi vou kei na vuravura vou, ni ra na tiko kina nai valavala dodonu.\n14 O koya, oqo, oi kemudou na wekaqu, ni dou sa vakanuinuitaka tiko na veika oqo, dou gumatua Me raici kemudou o koya, ni dou maroroi kemudou tiko mai na dukadukali kei na ka vakasisila ni vuravura.\n15 Ka mo dou kila na vosota vakadede ni noda Turaga eda sa vakabulai kina â€“ me vaka na nona vosota talega na wekada o Paula, ena nona volavola mai ka tukuna tiko kina na veika e sotava, e vosota ena vuku vaKalou e soli vua.\n16 Me vaka talega ena nonai vola kecega, ni sa tukuna na veika oqo a sa tu kina na ka eso e dredre me kilai, ia o ira era sa sega so ni vuku ka sega ni lomadei, era sa kauta vakatani me vaka talega kina nai Vola Tabu kece, me ra na mate kina.\n17 O koya oqo, oi kemudou na wekaqu, ni dou sa kila vinaka mai liu, dou qarauni kemudou vinaka ena nomudou tudei, ni rawa mo dou rawai ena nodra veitemaki nai valavala ca;\n18 Ia dou tubu cake ena loloma kei na kila sara na noda Turaga o Jisu Karisito nai vakabula. Me soli vua na rokovi ena gauna oqo ka me sega ni mudu. Emeni.


NEWS - Foshan HaiRan Waterjet na ni tekinolaji., Ltd\nWaqavuka ni wai\nE musu na wai, kilai talega me waterjet, sa dua na wai waqavuka na kena samaki na tekinolaji, sa ikoya e dua na misini ka na vakayagataka na waqavuka ni wai ni kena samaki. Ena lewai ni kompiuta, na workpiece e rawa ni sculpted arbitrarily, ka na tarai cake na texture ni itukutuku. Ena vuku ni kena sa cecere na kena waterjet na kena cakacakataki, na kena vakalailaitaki na slate e sa tautauvata kei na kena vakalailaitaki. Na Xie li CNC e titobu sara optimizing ni basi na EtherCAT ni ni AC e ni wai ni. Nowadays, e vuqa na cakacaka gugumatua era liutaka na veikabani ka ra vakayagataka ena vuqa na Industries me vaka na slab ni vatu. https://www.facebook.com/forevil.forevil\nNa Waterjet e dau vakayagataki wasoma ena kena icakacaka ni kena samaki. Ni o sa vakayagataka oti na waterjet, na veisele rawarawa e rawa ni rawata na kena revurevu e sega ni taucoko. Ia, na kena sa na rawa ni vakamuri na iwalewale ni kena vakayagataki vakadodonu. Me rawa ni vakavinakataka cake na kena vakatorocaketaki na bula ni nozzle ni nuku ena waterjet, e yaga me vakadeitaki na drega. Ena gauna o vakayagataka kina na ligamu ruarua mo tara kina na vakamatai ena yasa ruarua ni waterjet, e rawa ni lewai. Dau, na kena revurevu na veivauci ena mua vata kei na ivakarau cecere ena lailai. Ena kena vakayagataki na waterjet, sa dodonu me na saumi talega na nodra vakasama na pipeline. Me tarova na kena tarovi na phenomenon ni wai leakage, na waniculacula ena ...


Uncategorized Archive - MEGA NA CINA VAKAIYALAYALA\n7X40W RGBW Zoom ni tosoi ki na rarama ni ulu\nKemuni na kasitama kei na itokani, Bula taucoko, me rawa ni vakatorocaketaki kina na iyaloyalo ni TLW ni kabani, tauyavutaka e dua na gugumatua, vakavinakataka cake na veivakayarayarataki kei na veisisivi, ka vakavinakataka cake na revurevu ni dua na ITAWAKE, e tuva na neitou kabani ka volai e dua na ITAWAKE vou. Na kena ituvaki vou na ITAWAKE ena tavoca mai na gauna oqo ena, na ITAWAKE taumada ni kabani ...\nVinaka vakalevu na nomuni dau vakarorogo tikoga ki na mataveilawa ni MEGA PRO LITES. Me baleta na veika e sotavi, na mataveilawa ni MEGA PRO LITES ena vakavoui ka upgraded mai na gauna oqo ena. Eso na itukutuku ni iyaya a sega ni vakavodoki ena gauna ni vakavoui, ka vakavuna me leqa tubukoso na nomu vakatataro ka wilika, Yalovinaka ni vosoti au! MEGA NA CINA VAKAIYALAYALA 2020.04.18\n1. Na cina duidui e lewai veimataqali cina, vakalesuya mai na rarama, rarama kei lomalagi kei vuravura, tabataba rarama, kei. dau lewai ena teveli dimming; Na cina ena komipiuta kei na cina bena ena dau lewai ena cina ni komipiuta vakacegui; Adjustable tolu na roka ni ulu ni Lalai (rarama batabata) liutaki ena teveli dimming; O ira na sega ni adjustable na roka lalai e tolu na kena cina malumu (rarama batabata) dau lewai ena batabata ...\nNa cina e loma e wase e dela ni rarama, daliga rarama, rarama e cake, kolomu rarama, yasa ni rarama, iyatu ni lomalagi kei vuravura, rarama ni yava, kei. me vaka na pepa ka vakayagataka. Na rarama e cake e sa vakacurumi e dela ni ilatilati, ga ki na vanua ni cakacaka ena mata ni vakatasuasua, rokataki na kena modeling se bucini na tolu na na na kena revurevu ena iyaya ...\nE dua na cina e vu mai na veisau ni iyaya ni cina, ena uto, e dua na cina ka vagolei ena kena gauna. Ena icakacaka taucoko ni vakadidike ena kena cina, me ikuri ni kena qarauni na veisau ni cina e dau yaco, e dodonu me da dau vakarorogo vakalevu cake me da semata na itekitekivu kei na itinitini ni veika a yaco ena vuku ni cina oqo sa veisau, kei na kena vakasama ...\nLIUTAKA na Mega ni cina Ltd., tauyavutaki ena 2006, sa cina vakavuniwai kabani salavata ni R&D, buli iyaya, kei na volivolitaki. Na buli iyaya oqo e kovuta e dua na iwasewase ni 5,000 na mita ni lomanibai, vata kei na rua na valenivolavola kei na vale ni vuli, dua na rumu taleitaki, 6 vakadidike ena laini ........\n粤ICP备 14030531 号\nNaba 9, Dayang gaunisala,Mingzu koro,Tanbu tauni, Huadu tikina, Guangzhou City,Jaina.


2 Samuela 23 | iVolatabu ena Internet | Vakadewa ni Vuravura Vou\niKarua ni Samuela 23:1-39\niOtioti ni vosa nei Tevita (1-7)\nNodra ravuravu na tamata qaqa nei Tevita (8-39)\n23 Qo na iotioti ni vosa nei Tevita:+ “Na vosa nei Tevita na luvei Jese,+Kei na nona vosa na tamata a vakalevulevui,+Na lumuti+ ni Kalou i Jekope,E daunisere vinaka+ e Isireli. 2 E vosa e gusuqu na yalo i Jiova,+E tiko e yamequ na nona vosa.+ 3 E vosa na Kalou ni Isireli,E kaya vei au na Uluvatu ni Isireli:+ ‘Ni yalododonu o koya e liutaka tiko na kawatamata,+E veiliutaki tiko ni doka* na Kalou,+ 4 E vaka na rarama ni kida na mataka, ni cila na matanisiga,+Na mataka e sega kina na o. E vaka na rarama ni oti na uca,E vakatubura na co mai na qele.’+ 5 E va qori na rai ni Kalou me baleta na noqu vuvale? Ni keirau a veiyalayalati me tawamudu,+E tuvanaki vakamatau na ka kece qai dei. Meu vakabulai, meu marau kina,Qori na vuna e vakatubura kina.+ 6 Ia era biu laivi kece na tamata macawa+ me vaka na kau vakavotona,Nira sega ni tauri rawa e ligada. 7 Na tamata e taraMe vakaiyaragi vinaka ena kaukamea kei na dia ni moto,Mera vakamai vakadua ena bukawaqa ena kena tikina.” 8 Qo na yacadratou na tagane qaqa nei Tevita:+ o Josipasipa na Takimonaiti, e nodratou iliuliu na le tolu.+ E vakamatea ena nona moto e 800 vakacaca ena dua ga na gauna. 9 E taravi koya o Eliesa+ na luvei Toto+ na luvei Eoi, e dua vei ratou na le tolu na tagane qaqa a tiko vata kei Tevita ena gauna eratou bolei ira kina na kai Filisitia. Era soqoni e kea mera vala, era mani suka na Isireli, 10 e sega ni tu suka o koya qai mokuti ira tiko ga na kai Filisitia me wale sara na tabana qai nunu na ligana ni taura tiko na iseleiwau.+ E vakavuna o Jiova e dua na qaqa* levu ena siga oya,+ era qai muri Eliesa na tamata mera kauta na nodra itokinivalu na mate. 11 E taravi koya o Sama na luvei Aki na Araraiti. Era soqoni vata na kai Filisitia e Liai, e tiko e kea e dua na tikiniqele e levu kina na lenitili,* era qai dro na tamata ena vukudra na kai Filisitia. 12 Ia e duri toka ga o koya ena loma ni vanua qori me taqomaka qai mokuti ira tiko ga na kai Filisitia, mani vakavuna o Jiova e dua na qaqa levu.+ 13 Eratou lako sobu vei Tevita e tolu vei ira na le 30 na iliuliu ena qaravatu e Etulama+ ena gauna ni tatamusuki, e keba toka na nodra mataivalu* na kai Filisitia ena Buca o Refeimi.+ 14 E tiko ena gauna qori o Tevita ena idrodro,+ ia e tiko mai Peceliema e dua na nodra keba na mataivalu ni Filisitia. 15 E qai tukuna o Tevita ni sa karamaca: “Meu gunuva mada ga na wai mai na mataniwai volekata na matamata mai Peceliema!” 16 Eratou curuma yani vakaukaua na le tolu na tagane qaqa qo na nodra keba na kai Filisitia me ratou takiva mai na wai ena mataniwai e tiko ena matamata e Peceliema, eratou kauta sara vei Tevita, ia e sega ni via gunuva o koya, e livia ga yani vei Jiova.+ 17 E kaya o koya: “Kemuni Jiova, e sega ni donu vei au meu cakava na ka qo! Meu gunuva na nodratou dra+ na tagane eratou a bolemate?” A sega gona ni via gunuva o koya. Qo na ka eratou cakava na tolu na tagane qaqa. 18 O Apisai+ na taci Joapi, na luvei Seruaia+ e nodratou iliuliu e tolu tale, e vakamatea e 300 vakacaca ena nona moto, na kena irogorogo e vakataki ratou na le tolu.+ 19 E dokai sara o koya vei ratou na le tolu, e nodratou turaga, ia e sega ni yacova na nodratou itutu na imatai ni tolu. 20 O Penaia+ na luvei Jioiata e dua na tagane qaqa,* e cakava e levu na ka e Kapisieli.+ E mokuta e rua na luvei Erieli na turaga ni Moapi qai lako sobu ena loma ni qara ena gauna ni ucacevata me mokuta e dua na laione.+ 21 E mokuta tale ga e dua na tagane levu sara ni Ijipita. E tiko e ligana na kai Ijipita e dua na moto, ia e lako sobu yani vua o Penaia kei na dua na ititoko, e kovea na moto mai na ligana na kai Ijipita qai vakamatei koya ga ena nona moto. 22 Qo na ka e cakava o Penaia na luvei Jioiata, e rogo me vakataki ratou na tolu na tamata qaqa. 23 E dokai sara vei ira na le tolusagavulu, e sega ga ni yacova na nodratou itutu na le tolu. Ia e lesi koya o Tevita me lewai ira na nona yadra. 24 E dua vei ira na le tolusagavulu o Asaeli+ na taci Joapi: o Elenani na luvei Toto mai Peceliema,+ 25 o Sama na kai Eroti, o Elika na kai Eroti, 26 o Ilesi+ na Paliti, o Aira+ na luvei Ikesi na kai Tikoa, 27 o Epieseri+ na kai Anacoci,+ o Mipunei na luvei Usa, 28 o Salimoni na Eoi, o Merei+ na kai Nitofa, 29 o Elepi na luvei Pena na kai Nitofa, o Itai na luvei Ripei na turaga ni Kipea vei ira na Penijamini, 30 o Penaia+ na kai Piraconi, o Itei mai na waimaca* o Keasi,+ 31 o Epialiponi na kai Arapa, o Asimavece na kai Peurimi, 32 o Eliapa na kai Selipimi, o ira na luvei Jaseni, o Jonacani, 33 o Sama na Araraiti, o Eami na luvei Sarari na Araraiti, 34 o Elifeleti na luvei Easipai na luvena e dua na kai Meaka, o Ilami na luvei Etofeli+ na kai Kilo, 35 o Esirei na kai Kameli, o Perei na kai Arapea, 36 o Ikiali na luvei Necani mai Sopa, o Pani na luvei Kata, 37 o Seleki na luvei Amoni, o Neri na Pieroci, e dau cola na iyaragi nei Joapi na luvei Seruaia, 38 o Aira na luvei Iceri, o Karepi na luvei Iceri,+ 39 kei Uraia+ na Itaiti, era le 37 taucoko.\n^ Dua na mataqali bini. Ena vosa vavalagi, lentil.\n^ Se “veikoro valelaca.”\n^ Ipe., “na luve ni tamata yaloqaqa.”


E KAYA o Gulizar: “Au dau vakavinavinakataka vakalevu vei Jiova na kena vakatakilai vei au ena noqu vosanisucu na veika me baleti koya.”\nOti e walu na yabaki nona veimaliwai voli kei ira na iVakadinadina i Jiova o Gulizar, sa qai vakila na yaga ni soqoni ni sa caka ena nona vosanisucu (vosa vaKurd), lai papitaiso sara. O Gulizar e cavutu mai na matatamata na Kurd, levu vei ira na ilawalawa qori era ciqoma na ka dina e Georgia ena vica na yabaki tiko ga qo. Na cava e kilai me baleti ira na Kurd?\nSa vica vata na senitiuri na nodra tawana voli na Kurd na veivanua ena Tokalau e Loma. Era kaya eso na dauvakadidike nira nodra kawa na kai Mitia e cavuti ena iVolatabu. (2 Tui 18:11; Caka. 2:9) Na nodra vosa e via tautauvata kei na vosa vakaIrani.\nE vica vata na milioni na Kurd era tu ena duidui vanua, wili kina o Armenia, Irani, Iraki, Siria, kei Taki. E rauta nira le 20,000 era tiko e Georgia. Era daulotu na ilawalawa qori ra qai vakamareqeta na veika vakayalo.\nE 500 na dautukutuku ena gauna qo era vosa vaKurd e Georgia, qai tolu na kena ivavakoso. Dua na ka nodra marau e Georgia ni vakayacori ena 2014 e Tbilisi na imatai ni soqo ni veiwasewase vaKurd, ra qai tiko kina na mataveitacini mai Armenia, Jamani, Taki, kei Ukraine.\niMeli iMeli Era Ciqoma na ka Dina na Matatamata na Kurd


Nida veivosakitaka na bula vakayago e wili kece kina na ka eda cakava meda bula sautu, marau kei na vakacegu.\nEna macawa sa oti eda a veitalanoataka ni tiko ga e ligada na kaukauwa meda vorata na dravudravua.\nNa vosa oqo na dravudravua e vakatau ena noda vakayagataka eso nai vakatagedegede meda rawa nida vakarautaka. Dau caka kina na vakadidike me laurai eda dravudravua se sega.\nNai vakarau oqo era kauta mai na vulagi mai vavalagi ka se tekivu mai ena gauna ni bula vakoloni.\nEna noda bula nai iTaukei e nakoro, ke dua e levu tu nona i teitei eda kaya ni sautu. Ke sega e dravudravua. O ira na vulagi era kauta mai nai lavo, sa mai veisautaka na noda rai baleta na bula sautu kei na dravudravua.\nEsa veisau na gauna ka veisau talega na rai kei nai vakarau ni bula. Esa dodonu talega meda veisau ka toso vata kei na gauna.\nIa, dua ga na ka na vakasama me baleta na cakacaka vakaukauwa e dua tuga ka sega ni veisau. E vakadei ni noda bula ena gauna sa oti me yacova mai na gauna eda donumaka tiko oqo kei na gauna e tu mai liu.\nNa cakacaka na ka vakalou me vaka a kaya na qase o Jemesa ena i Vola Tabu, Veiyalayalati Vou, Jemesa wase 2 tikina 14-26. Na vakabauta ke sega na cakacaka e ka mate. Baleta nida lotu vakarisito e dodonu me noda yavu ni bula oqo. Na bula sautu kei na bula dravudravua e sega ni ka vakayago ga, e ka vakayalo talega. O rau oqo e rau sala vata. BULA VAKAYAGO\nEna i vakatekivu, ena were ko Iteni, ea vakaroti rau o Atama kei Ivi na Kalou me rau na kana mai na buno ni yadre drau. E na vei taba tamata me yacovi keda mai edai, nai vakaro oqo e sega ni veisau. O koya ga e cakacaka vakaukauwa ena bula sautu. Nai vakaro oqo e soli vei keda kece na tamata eda sucu mai ena vuravura oqo, veitalia ga na kawa tamata eda lewena se mata lotu eda curuma. Na Kalou e sega ni vakaduiduitaki keda baleta nida luvena kece kina vakayalo. O koya a buli keda kada cegu ka bula tiko kina baleta na yalo e solia vei keda me tekivu mai na noda kunekunetaki me yacova sara na gauna eda na mate kina. Na mate e dau yaco ni rau sa veikalikali na yago kei na yalo. Na yago na suka kina qele, na yalo sa toso kina vuravura ni yalo sa vakarautaka na Kalou.\nDua nai solisoli levu e solia vei keda na Kalou na galala ni digidigi (freedom of choice). E dina ni sa solia mai nai vakaro (commandments) na Kalou ia sa vakatau vei keda meda muria se sega. Keda muria eda na kune kalougata kina. Ke sega eda na kune rarawa.\nNa cakacaka vakaukauwa e tiki ni noda bula vakayago. Nida vakayagataka na noda qele vakavinaka eda rawa ni kana mai kina. Kena vo (surplus) e rawa ni volitaki me rawa mai kina na sede me voli kina na vei yaya mai na sitoa, saumi ni livaliva\nkei na wai kei na veika tale eso.\nE bini tu na qele e sega tu ni vakayagataki ena 14 na yasana. Keda teivaka, caka binisini kina eda rawa ni vutuniyau. Tukuni ga nida taukena e 91 na pasede na qele taucoko e Viti. Ia, eda dravudravua tikoga vakailavo. Meda tarogi keda vata kei ira na noda i liuliu na cava na vuna. E rawa nida veisautaka na roka oqo kevaka eda duavata meda cakacakataka na noda qele.\nEna macawa sa oti eda a veitalanoataka na bibi ni vuli vei keda nai iTaukei. Kevaka eda sega ni cakacakataka ena dredre vei ira na noda gone mera yacova na vuli toro cake. Ena gadrevi na noda veitokoni ena veigacagaca kece sara ni vuli. Nida tokoni ira na luveda eda na vakauqeti ira mera cakacaka ka vuli lesoni vakaukauwa mera rawata na nodra vuli.\nEso na gauna na noda veivakavulici e vale e sega ni sala vata kei na noda vakaraitaki. Eso vei keda sa liu tiko na vei oga vakavanua se vakalotu qai muri na vuli. Na vosa ni Vola Tabu e sega ni cala. Tekivu mada mai Jeruisalemi. Kena i balebale tekivu mada mai vale. Ke sa vinaka tiko mai vale ena qai lai vinaka na lotu kei na vanua. Na i tavi ni vanua kei na lotu me taqomaka ka maroroya na matavuvale.\nNa tamata dau cakacaka e sega ni dua na ka e madualaka se rerevaka baleta ni vakayacora tiko na loma ni Kalou. Na Kalou e vinakata meda tubu vakayago kei na vakayalo. E veimecaki vata kei na vucesa, vakasavuliga, vakasabusabu, vakaveitalia kei na talaidredre. BULA VAKAYALO\nKevaka eda na via bula vata na Kalou i lomalagi ni oti na bula oqo eda na cakacakataka. Na bula ni cakacaka e sema kina bula vakayalo. Ni o qarava na nomu matavuvale ena i vakaitagedegede sara i cake o sa cakava tiko na lomana na Kalou. Na cakacaka levu taudua o rawa ni cakava e na bula oqo na nomu qarava na nomu matavuvale. Na vei sausau kei nai rogorogo o rawata mai tuba vakacakacaka se vakavuli ena sega ni rawa ni sosomitaka na leqa ni nomu matavuvale baleta na gogo ni nomu veiqaravi.\nOqo na vuna. Na matavuvale era susu kina nai solisoli ni Kalou. Wilika na Maciu wase 18 tikina e 6 ena Veiyalayalati Vou ena I Vola Tabu na bibi ni vakasama oqo. Na noda i tavi nai tubutubu meda qaravi ira na luveda. Meda vakani ira, vakaisulutaki ira, vakavulici ira, taqomaki ira ka lomani ira.\nOqo e vakadeitaka na noda bula vakayalo. Meda dau lomani ira na dravudravua, malumalumu, na qase, tauvimate kei ira na vakaloloma. Ni tu vei keda na ka e rawa ni da wasea vei ira.\nMe tiko talega vei keda na yalo malumalumu meda rawa ni vosoti ira na keda meca kara caka ca vei keda. Oqo ena kauta laivi na dravudravua ni bula vakayalo.


“Me Yaco Mai na Nomuni Matanitu” | Matanitu ni Kalou\nVeika e vakavulica o Jisu me baleta na Matanitu ni Kalou\n1, 2. (a) Na vosa cava eratou rogoca na yapositolo ni cavuta o Jiova? (b) Na cava eratou cakava?\nKAYA mada ke vakaroti iko o Jiova ena dua na ka, cava o na cakava? Macala ga ni o na via muria se mani cava e kerea.\n2 Qori na ka e yacovi ratou na yapositolo i Jisu, o Pita, Jemesa, kei Joni ni oti na kanavata ni Lakosivia ena 32 G.V. (Wilika Maciu 17:1-5.) Ni ratou tiko kei na nodratou Turaga ena “dua na ulunivanua cecere,” eratou raica vakalailai ga ni sa Tui vakaiukuuku mai lomalagi o Jisu. E vaka ga e yaco dina tiko na raivotu qori, ni via birika sara ga o Pita e tolu na valelaca. Ni se vakamacala tiko ga o Pita sa vakaruguti ratou na o, ratou rogoca sara na ka talei era rogoca ga e le vica, na domo i Jiova. Ni vakadeitaka oti vei ratou o Jiova ni luvena o Jisu, e qai kaya: “Dou rogoci koya.” Eratou muria na yapositolo na veidusimaki vakalou qori, ratou qai uqeta eso tale mera muria.—Caka. 3:19-23; 4:18-20.\nA wewenigusu i Jisu na Matanitu ni Kalou\n3. (a) Na cava e vinakata kina o Jiova meda rogoci Luvena? (b) Na usutu cava meda dikeva vinaka?\n3 Na matavosa, “Dou rogoci koya,” e volai ena iVolatabu meda vuli kina. (Roma 15:4) Na vuna? O Jisu e dau vosa ena vuku i Jiova, na gauna kece e veivakavulici kina e wasea ga na veika e vinakata o Tamana meda kila. (Joni 1:1, 14) E dau wewenigusu i Jisu na Matanitu ni Kalou, na matanitu vakaMesaia ena veiliutaki kina kei ira na le 144,000. E bibi gona meda dikeva vinaka na usutu qo. (Vkta. 5:9, 10; 14:1-3; 20:6) Meda raica mada na vuna e vakamacalataka kina vakalevu o Jisu na Matanitu ni Kalou.\n“Ka e Sinai tu e Lomamudou”\n4. E vakaraitaka vakacava o Jisu ni bibi vua na Matanitu ni Kalou?\n4 E bibi vei Jisu na Matanitu ni Kalou. Eda kila vakacava qori? Na veika eda tukuna e vakaraitaka na ka e tiko e lomada, na veika eda cavuta e dusia na ka e bibi duadua vei keda. E kaya sara ga o Jisu: “[E]na cavuta ga na gusumudou na ka e sinai tu e lomamudou.” (Maciu 12:34) E dau tukuna o koya na veika me baleta na Matanitu ni Kalou ena gauna veiganiti kece. E cavuti vaka100 vakacaca ena Kosipeli na Matanitu ni Kalou, levu e cavuta o Jisu. E usutu ni nona vunau na Matanitu ni Kalou, ni kaya: “E dodonu meu tukuna tale ga na itukutuku vinaka ni Matanitu ni Kalou ena koro tale eso, ni qo na ka au talai mai kina.” (Luke 4:43) Ni vakaturi oti o Jisu, se tukuna tiko ga vei ratou nona tisaipeli na Matanitu ni Kalou. (Caka. 1:3) Na levu ni nona marautaka na Matanitu ni Kalou e uqeti koya me dau vakamacalataka.\n5-7. (a) Eda kila vakacava ni bibi vei Jiova na Matanitu ni Kalou? Vakatauvatana. (b) Eda na vakaraitaka vakacava ni bibi vei keda na Matanitu ni Kalou?\n5 E bibi tale ga vei Jiova na Matanitu ni Kalou. Eda kila vakacava? E tala mai vuravura o Jiova na luvena duabau ga e bulia; o Jiova na ivurevure ni ka kece e mai tukuna o Luvena kei na veika e vakavulica. (Joni 7:16; 12:49, 50) E ivurevure tale ga ni itukutuku kece e volai ena va na Kosipeli me baleta na bula i Jisu kei na nona cakacaka vakaitalatala. Meda veivosakitaka mada na kena ibalebale.\nE vinaka mo taroga, ‘E bibi vei au na Matanitu ni Kalou?’\n6 Kaya mada ke o biuta vata tiko na kemudou itaba vakavuvale ena kena itawatawa. E levu na itaba, e lailai ga na kena itawatawa. Cava o na cakava? O na digia ga na itaba me vakayagataki. Na Kosipeli e vaka na itawatawa ni itaba eda na kilai Jisu vinaka kina. E sega ni uqeti ira na dauvola Kosipeli o Jiova mera vola na ka kece e tukuna se cakava o Luvena ni se tiko e vuravura. (Joni 20:30; 21:25) E dusimaki ira na yalo i Jiova mera vola ga na veika e tukuna se cakava o Jisu meda kila kina na inaki ni nona cakacaka vakaitalatala, kei na loma i Jiova. (2 Tim. 3:16, 17; 2 Pita 1:21) Ni vutucoqa ena Kosipeli na ivakavuvuli i Jisu me baleta na Matanitu ni Kalou, rawa gona nida tukuna ni bibi vei Jiova na Matanitu qori. Vakasamataka mada, e vinakata o Jiova meda kila na nona Matanitu!\n7 E vinaka mo taroga, ‘E bibi vei au na Matanitu ni Kalou?’ Ke vaka kina, eda na via kila na ka e tukuna o Jisu kei na ka e vakavulica me baleta na Matanitu ni Kalou. E okati e keri na vuna e bibi kina, na ka ena cakava, kei na gauna ena yaco mai kina.\n“Yaco Mai na Nomuni Matanitu”—Ka ena Cakava\n8. E vakamacalataka vakacava o Jisu na bibi ni Matanitu ni Kalou?\n8 Vakasamataka mada na masu e vakavulica o Jisu. E matata qai rawarawa nona vakamacalataka kina na bibi ni Matanitu ni Kalou kei na veika ena vakayacora. E vitu na ka e kerei ena masu qori. Na tolu na ka e kerei e liu e vauca na inaki i Jiova, oya me vakarokorokotaki na yacana, me yaco mai na nona Matanitu, me caka na lomana e vuravura me vaka e caka tiko mai lomalagi. (Wilika Maciu 6:9, 10.) E veisemati vinaka na tolu na ka e kerei qori. Ena vakayagataka o Jiova na Matanitu vakaMesaia me vakarokorokotaka na yacana, me vakayacora tale ga na lomana.\n9, 10. (a) Na cava ena cakava na Matanitu ni Kalou ni yaco mai? (b) Na vosa ni yalayala cava ena iVolatabu o na via raica me vakayacori?\n9 Na cava ena cakava na Matanitu ni Kalou ni yaco mai? Nida masulaka, “Me yaco mai na nomuni Matanitu,” eda kerea me sa veiliutaki na Matanitu ni Kalou. Ni yaco mai na Matanitu qori ena vakayagataka na kena lewa kece e vuravura. Ena vakarusa na ituvaki ca nikua, wili kina na matanitu kece vakatamata qai sosomitaka ena vuravura vou ni yalododonu. (Tani. 2:44; 2 Pita 3:13) Ni sa veiliutaki, ena parataisi na vuravura taucoko. (Luke 23:43) Era na vakaturi o ira e nanumi ira na Kalou mera sotavi ira tale na wekadra lomani. (Joni 5:28, 29) Era na bula uasivi na tamata talairawarawa, era na marautaka na bula me tawamudu. (Vkta. 21:3-5) Sa na qai vakayacori e vuravura na loma i Jiova me vaka sa caka tiko mai lomalagi! Vakacava o via raica na vakayacori ni vosa ni yalayala qori ena iVolatabu? Kua ni guilecava ni gauna kece o masulaka kina me yaco mai na Matanitu ni Kalou, o sa masulaka tiko me vakayacori na yalayala totoka qori.\n10 E macala ni se bera ni “yaco mai” na Matanitu ni Kalou me vakayacora na ka e kerei ena masu a vakavulica o Jisu. Era se veiliutaki tiko na veimatanitu vakatamata, se bera tale ga na vuravura vou ni yalododonu. Ia qo na itukutuku vinaka. Sa tauyavu oti na Matanitu ni Kalou me vaka eda na veivosakitaka ena wase tarava. Meda raica mada na gauna e tukuna o Jisu ena tauyavu kina na Matanitu ni Kalou kei na gauna ena yaco mai kina.\nTauyavu ena Gauna Cava na Matanitu ni Kalou?\n11. Na cava e vakaraitaka o Jisu me baleta na tauyavu ni Matanitu ni Kalou?\n11 E vakaraitaka o Jisu ni na sega ni tauyavu na Matanitu ni Kalou ena imatai ni senitiuri G.V., me vaka era namaka eso na nona tisaipeli. (Caka. 1:6) Dikeva mada na ka e tukuna o koya ena rua na vosa vakatautauvata, dua e rairai cavuta ena 31 G.V., kena ikarua ena 33 G.V.\n12. E kilai vakacava mai na vosa vakatautauvata ni witi kei na co ca ni sega ni tauyavu na Matanitu ni Kalou ena imatai ni senitiuri G.V.?\n12 Vosa vakatautauvata ni witi kei na co ca. (Wilika Maciu 13:24-30.) Ni talanoataka oti na vosa vakatautauvata qo o Jisu, rairai ena itekivu ni 31 G.V., sa qai vakamacalataka na kena ibalebale vei ratou na nona tisaipeli. (Maciu 13:36-43) Qo na uto ni vosa vakatautauvata kei na kena ibalebale: Ni ratou sa mate na yapositolo, ena kaburaka na Tevoro na co ca (ira na lotu vaKarisito lasu) ena maliwa ni witi (“luve ni Matanitu” se lotu vaKarisito lumuti). Ena biu me rau tubu vata na witi kei na co ca me yacova na gauna ni tatamusuki, qori na “ivakataotioti ni veika vakavuravura.” Ni tekivu na gauna ni tatamusuki, ena kumuni na co ca. Oti ena qai kumuni na witi. E macala gona ena vosa vakatautauvata qo ni sega ni tauyavu na Matanitu ni Kalou ena imatai ni senitiuri G.V., e tauyavu ga ni sa cava na gauna ni nodrau tubu vata na witi kei na co ca. E cava na gauna qori ena 1914 qai tekivu na gauna ni tatamusuki.\nNA WITI KEI NA CO CA\nA vakaraitaka o Jisu ni na sega ni tauyavu na Matanitu ni Kalou ena imatai ni senitiuri G.V., me vaka era namaka eso na nona tisaipeli\n33 G.V. Tekivu na Kakaburaki\n‘Dua na dauteitei e kaburaka na itei vinaka ena nona were’ (Maciu 13:24)\n‘Nira moce na nona tamata na dauteitei, a kaburaka na meca na co ca’ (Maciu 13:25)\n“Me rau tubu vata me yacova na gauna ni tatamusuki” (Maciu 13:30)\n1914 Tekivu na Gauna ni Tatamusuki\nE kumuni na co ca qai vesu vata (Maciu 13:30)\n13. Na vosa vakatautauvata cava e vakamacalataka kina o Jisu ni na sega ni vakatikori me Tui vakaMesaia ni lesu ga i lomalagi?\n13 Vosa vakatautauvata ni ilavo siliva. (Wilika Luke 19:11-13.) A cavuta na vosa vakatautauvata qo o Jisu ena iotioti ni nona lako i Jerusalemi ena 33 G.V. Nira rogoca qori eso, era nanuma ni na tauyavutaka na nona Matanitu nira yaco ga i Jerusalemi. Me vakadodonutaka na rai qori, me vakaraitaka tale ga ni se yawa sara na tauyavu ni Matanitu ni Kalou, e vakatauvatani koya o Jisu kei na “dua e sucu turaga” e lako ina ‘vanua yawa me lai vakadeitaka nona itutu vakatui.’ * Na ‘vanua yawa’ e lakova o Jisu o lomalagi, ena solia kina vua o Tamana na lewa vakatui. Ia e kila ni na sega ni vakatikori me Tui vakaMesaia ni lesu ga i lomalagi. Ena dabe toka ena ligaimatau ni Kalou me waraka na gauna lokuci. E vica vata na senitiuri na nona wawa tiko.—Same 110:1, 2; Maciu 22:43, 44; Iper. 10:12, 13.\nYaco Mai ena Gauna Cava na Matanitu ni Kalou?\n14. (a) E sauma vakacava o Jisu na nodratou taro e va na nona yapositolo? (b) Ni vakadinadinataki ni sa vakayacori na parofisai i Jisu, na cava e rawa ni tukuni me baleta na nona tiko kei na Matanitu ni Kalou?\n14 Ni vo e vica na siga me vakamatei o Jisu, eratou tarogi koya e va na nona yapositolo: ‘Na cava na ivakatakilakila e dusia ni oni sa tiko, kei na ivakataotioti ni veika vakavuravura?’ (Maciu 24:3; Mari. 13:4) A sauma o Jisu ena nona vakamacalataka e dua na parofisai e rabailevu na kena ibalebale e volatukutukutaki ena Maciu wase 24 kei na 25. E vakamacalataka e keri o koya na veika ena yaco e vuravura me dusia na nona “tiko.” Ena tekivu nona tiko donuya na tauyavu ni Matanitu ni Kalou; na icavacava ni nona tiko ena donuya na yaco mai ni Matanitu ni Kalou. Levu na ivakadinadina e dusia ni sa tekivu vakayacori ena 1914 na parofisai i Jisu. * Qori na yabaki e tiko kina o Jisu, e tauyavu tale ga kina na Matanitu ni Kalou.\n15, 16. E tukuni cei tiko na vosa “itabatamata qo”?\n15 Na gauna cava ena yaco mai kina na Matanitu ni Kalou? Sega ni tukuna o Jisu na gauna ena yaco kina. (Maciu 24:36) E vakamacalataka ga na ka meda kila kina ni sa voleka sara. E tukuna o Jisu ni na yaco mai na Matanitu ni Kalou ni raica na “itabatamata qo” na vakayacori ni ivakatakilakila e parofisaitaki. (Wilika Maciu 24:32-34.) O cei na “itabatamata” e tukuni tiko qo? Meda dikeva vinaka mada na vosa i Jisu.\n16 “iTabatamata qo.” Vakacava e tukuni ira tiko na sega ni vakabauta o Jisu? Sega. Raica mada se vosa tiko vei cei. E vakamacalataka na vosa vakatautauvata qo o Jisu vei ratou na vica na yapositolo ratou “lako vuni vua.” (Maciu 24:3) Eratou vakarau lumuti ena yalo tabu na yapositolo. Raica tale ga na ikotokoto. Ni bera ni vakamacalataka o Jisu na “itabatamata qo,” e tukuna: “Dou vuli mai na ivakatautauvata ni vunilolo: ni rovu mai na tabana qai belebele na drauna, dou kila sara ni sa voleka na vulaikatakata. Ni dou raica tale ga na ka kece qo, dou kila ni sa voleka sara o koya e katuba.” Era na raica na imuri lumuti i Jisu na ka e parofisaitaka ra qai kila na kena ibalebale, oya ni sa “voleka sara o koya e katuba,” era na sega ni raica qori na sega ni vakabauta. Ni cavuta o Jisu na “itabatamata qo,” e tukuni ira tiko na nona imuri lumuti.\nA tukuna o Jisu ni na yaco mai na Matanitu ni Kalou ni raica na “itabatamata qo” na vakayacori ni veika e parofisaitaki (Raica na parakaravu 17, 18)\nIMATAI NI IWASEWASE: O ira na lumuti era raica na itekitekivu ni kena vakayacori na ivakatakilakila ena 1914\nIKARUA NI IWASEWASE: O ira na lumuti era bula vata kei ira na imatai ni iwasewase, eso vei ira qori era na raica na veivakararawataki levu\n17. Na cava na ibalebale ni matavosa “itabatamata” kei na “ka kece qo”?\n17 ‘Ena sega ni takali, ena yaco mada e liu na ka kece qo.’ Ena vakayacori vakacava na vosa qo? Me saumi qori, e bibi meda kila e rua na ka: na ibalebale ni “itabatamata” kei na “ka kece qo.” Na vosa “itabatamata” e dau dusi ira e duidui nodra yabaki ni bula, era bula vata ena loma ni dua na gauna. Sega ni dau dede e dua na itabatamata, e tiko tale ga na kena itinitini. (Lako 1:6) Na matavosa “ka kece qo” e okati kina na ka kece e parofisaitaki ni na yaco ni sa tiko o Jisu, me tekivu ena 1914 me yacova na kena icavacava ena “veivakararawataki levu.”—Maciu 24:21.\n18, 19. (a) Na cava eda kila ena ka e tukuna o Jisu me baleta na “itabatamata qo”? (b) Na cava eda sa vulica?\n18 Na cava gona na ibalebale ni “itabatamata qo” a cavuta o Jisu? Na itabatamata e vakaibalebaletaka e rua na ilawalawa lumuti era bula vata. Kena imatai o ira na lumuti era raica na itekitekivu ni kena vakayacori na ivakatakilakila ena 1914, kei na kena ikarua o ira na lumuti era bula vata kei na imatai ni ilawalawa ena loma ni dua na gauna. Eso vei ira ena ikarua ni ilawalawa era na bula tiko mera raica na itekitekivu ni veivakararawataki levu sa voleka. Na rua na ilawalawa qo e dusia ga e dua na itabatamata, nira bula vata na lotu vaKarisito lumuti qori ena loma ni dua na gauna. *\n19 Na cava eda sa vulica? Eda kila ni sa laurai levu e veiyasa i vuravura na ivakatakilakila ni sa tiko o Jisu me veiliutaki ena Matanitu ni Kalou. Era sa qase tale ga na lumuti era se bula tiko ra qai wili ena “itabatamata qo,” ia era na bula tiko eso ni tekivu na veivakararawataki levu. Eda rawa gona ni tukuna ni sa voleka sara ni yaco mai na Matanitu ni Kalou me lewa na vuravura! Sa na matalau dina meda raica ni sa vakayacori na masu a vakavulici keda kina o Jisu: “Me yaco mai na nomuni matanitu”!\n20. (a) Na cava ena veivosakitaki ena ivola qo e bibi meda vulica? (b) Na cava ena vakamacalataki ena wase tarava?\n20 Meda kua sara ni guilecava na vosa a cavuta mai lomalagi o Jiova me baleti Luvena: “Dou rogoci koya.” Eda via muria sara ga na lotu vaKarisito dina na veidusimaki vakalou qori. Eda via kila na ka kece a tukuna qai vakavulica o Jisu me baleta na Matanitu ni Kalou. E bibi meda vulica na veika sa vakayacora oti na Matanitu ni Kalou kei na veika ena vakayacora ena gauna se bera mai me vaka ena veivosakitaki ena ivola qo. Na wase tarava ena vakamacalataka na veika vakatubuqoroqoro me baleta na tauyavu ni Matanitu ni Kalou mai lomalagi.\n^ para. 13 O ira na rogoca na vosa vakatautauvata i Jisu era na rairai vakasamataki Arikelo, na luvei Eroti na Ka Levu. Ni bera ni mate o Eroti, a lesi Arikelo me sosomitaki koya ena veiliutaki e Jutia kei na vanua tale eso. Ia ni bera ni veiliutaki o Arikelo, a vinakati me gole vakayawa i Roma me lai vakadonuya mai qori o Sisa Akusito.\n^ para. 14 Me ikuri ni ivakamacala, raica na wase 9 ni ivola Na Cava Mada e Kaya na iVolatabu?\n^ para. 18 E sega ni wili ena “itabatamata qo” o koya a lumuti ni sa mate na iotioti ni lumuti ena imatai ni ilawalawa, o ira na raica ena 1914 na “itekitekivu ni veika rarawa.”—Maciu 24:8.\niMeli iMeli “Me Yaco Mai na Nomuni Matanitu”


The Fiji Times Online | Nai Lalakai Online | Carasala lesu ki Nokonoko na Nawaqavesi\nCarasala lesu ki Nokonoko na Nawaqavesi VILIAME ODRO | Monday, December 18, 2017\nUpdate: 11:08AM SA QAI soko lesu tale na Nawaqavesi ni oti e drau vakacaca na yabaki.\nE mimiri vakamataka na uca ni veivakalougatataki e na gauna e ratou sa kele yani kina na mataqali o Nabaunokonoko mai na koro ko Drekena, Rewa, e na nodratou caramaka lesu tale na gaunisala ki na nodratou dela ni yavu dina, ni oti e drau vakacaca na yabaki.\nE ra veiwaraki toka mai e na reki kei na vakamuduo na lewe ni koro ko Nokonoko e na tikina o Naroko e na yavusa ko Nawaqavesi, e na yasana o Ra, ni ra sa qai lesu tale yani na tacidra, ka ra a se biubiu makawa sara mai na nodratou qase e na dua na gauna makawa sara.\nEra osota na bolabola na turaga kei na marama e na nodra via rogoca na vu ni nodratou gole sobu mai na kawa ni gone, nodra na Turaga na Vunivalu mai na koro ko Nokonoko.\nE vuqa sara na i talanoa e veivakauqeti, ka vakaciriloloma tale ni da rogoca e na siga o ya e na nodra sa dui vakayatuyatutaka e na vosa ni tubetube na vu ni nodratou biubiu mai na kawa ni gone, ka ratou sa qai lesu tale tiko yani ki na nodratou yavutu dina e na i matai ni gauna.\nE vakamacalataka o Epeli Nawai mai na mataqali ko Nasaroi ni dua na siga lagilagi e na nodratou koro na siga o ya.\nVakaraitaka o Nawai ni i tukutuku ni nodratou gole mai na kawa ka tacidra na Vunivalu, e se vakadewataka sara mai o Ratu Jone Batirerega, vakaleleci sobu mai na i tukutuku oya ki vei Ratu Malakai Matagasau, ka drodro sobu sara mai ki vei Ratu Semi Ravulo ka sa Vunivalu tiko e na siga e daidai.\nTomana e na nona tukuna ni ra sa kila tiko na lewe ni yavusa o Nawaqavesi ni dua na tacidra na turaga na Vunivalu e a gole sobu mai e na nodra vaqara vanua, ia era sega ga ni kila se e vei na vanua e ra sa tiko kina na nodra kawa e na gauna oqo.\nEra vakavinavinaka sara vakalevu ki vei iratou na mataqali o Nabaunokonoko na lewe ni yavusa o Nawaqavesi ni ratou sa qai vakavotukanataka na nodra loma tarotaro e na macawa sa oti.\nE kaya o Manasa Vatuloka ni sa vuqa na i talanoa se i tukuni e da vakarogoca tu e na noda vuvale, mataqali, yavusa se koro e na veiyasai Viti.\n�E dai au na via talanoataka ga kina e dua na i tukutuku ni neitou vuvale se noqu koro mai Drekena, Rewa e na noqu mataqali o Nabaunokonoko ka ra a tukuna tu vaka i talanoa na neitou qase ni o keitou a qai mai Ra.\n�Ia, na qai mai Ra keimami sega ni kila e na gauna keimami sa bula tiko kina, keimami kila ga ni keimami lewe ni yavusa o Burenivalu ka sa tu kina na neimami i tavi e na vanua vakaturaga o Burebasaga ki Valelevu kei na Turaga na Vunivalu.\n�E na vakasama oya e sa tiko kina e dua na i tavi bibi vei keitou me vaka era a veiyalayalati kina na neitou qase ki na i tikotiko vakaturaga e Burebasaga,� kaya o Manasa.\nTomana ni sa yacova mai e dua na gauna, sa yaco na veivosaki mai Burebasaga e na yavusa o Burenivalu, ka okati kina na koro o Nadoi, Drekena, Vunuku, Tavuya, Narocivo kei Lokia, me vakayacori mada e dua na Bose Vanua\nKuria ni bosei e na bose o ya me ra sa gole lesu tale kina nodra yavutu, mai na koro ko Namelimeli e na yasana vakaturaga ko Namosi.\nE kaya o Manasa ni sa qai gole o Mosese Vatuloka, ka qase duadua vei iratou na veitacini ki na bose oya.\nNa nona lesu mai na Bose Vanua, sa tarogi koya sara mai o Eroni Vatuloka, na tukadratou se cava e sa i rogo ni bose.\n�Oi tukaqu keimami sa bosea mai me da sa lesu tale ki Namelimeli na vanua e da a qai mai kina,� kaya yani o Mosese.\nKuria o Manasa ni sa qai rarawa vakalevu o tukadratou, ka tukuna vei Mo me rogoca vinaka sara, kevaka e ra qai mai Namelimeli se i Namosi, e dai qo mo biuta tiko e na nomu mona ni o iko na kai Ra.\nTomana o Manasa ni sa qai tukuna o tukadratou vei Mosese me dua na gauna mai muri, na gauna e sa cakacaka kina ka rawa i lavo, me saga sara me gole ki na koro ko Nokonoko, tukuna na yaca ni nona mataqali mai Drekena, e ratou na qai veisemati ga mai na i taukei ni koro.\n�Cavuta ga na yaca ni nodatou mataqali, e ratou sa na kila sara na i sema e tiko vei kedatou,� kaya o Manasa.\nTomana ni dua na gauna balavu e cakacaka tu kina o Mo e na tabana ni livaliva (FEA) mai na yasayasa vaka Ra.\nDua na siga e na yabaki 2003, ratou sa gole sara me ratou la�ki vakadodo wa ni livaliva ki na koro ko Nokonoko.\nE kaya o Manasa ni voleka sara ga ki na koro, sa taroga sara o Mo se o cei na koro e ratou gole tiko kina, sa qai tukuna na nodratou i liuliu vakacakacaka ni ratou gole tiko ki na koro o Nokonoko.\nE vaka ga e cariba mai na nona vakasama o Mo na veiyalayalati e rau a veitataunaki kina kei tukana.\n�Dou vakasoburi au eke, na gauna o dou lesu mai kina, dou qai mai tomiki au tale.\n�Kevaka o dou vinakata me datou qai vata, dou vaqara mai e dua na noqu i sevusevu,� kaya o Mo.\nSa qai tukuna o nodratou i liuliu vakacakacaka ni sevusevu ni kabani e ratou sa kauta tiko oya.\nE kaya o Manasa ni ratou sa qai vaqara tale e dua na yaqona me nona i sevusevu ga o Mo.\nKuria ni gauna e sa vakayacori oti kina na i sevusevu ni kabani, sa qai cakava o Mo na nona i sevusevu ka vakamacalataka na vanua e gole yani kina kei na yaca ni nona mataqali.\nOti sara ga oya sa kacivi koya na Turaga na Vunivalu sa bale o Ratu Malakai Matagasau, me rau la�ki dabe vata mai cake, ka vakamacalataka vei iratou na lewe ni cakacaka ni o Mo na tacina.\nE kaya o Manasa ni oti o ya e gole tale mada o Mo, lai yabaki tinikarua tu ki Ositerelia, ia o ratou na wekadratou mai Nokonoko e ratou se waraka tikoga se gauna cava e ratou na qai lesu tale yani kina.\nTomana o Manasa ni dua na soqo e a vakayacori mai ki na dua na koro mai na yasayasa vaka Ra, e na yabaki 2016, a gole tale tikoga kina o Mo.\nNi toso tiko na soqo sa qai taroga o Mo vei ira na tiko e na soqo o ya, se dua beka mai Nawaqavesi e tiko kina.\nSa qai tukuni vua ni tiko sara ga kina na nona matanivanua na Turaga na Vunivalu o Ratu Semi Ravulo.\nE kaya o Manasa ni oti na soqo oya, sa qai gole o Mo ki Lautoka, oti ka lesu tale ki Nokonoko me rau la�ki sota kei Ratu Semi.\nNa nodrau sota sara ga oya, sa vakaraitaka kina o Mo ni rau sa veitalanoa oti kei na turaga tamadra.\n�O au sara ga au a losea tiko na memudrau yaqona e na siga o drau veitalanoa tiko kina oqori,� kaya o Ratu Semi.\nSa yaco sara ga e kea na nona vakatataro o Mo ka sa mani vakadeitaki talega mai kina ni ratou sa na carasala tiko yani e na siga Lotulevu na i ka 7 ni siga e na macawa sa oti.\nKuria o Manasa ni o tukadratou ka a gole mai e na gauna e biuti Nokonoko mai kina e kawa dua tikoga.\nNa gauna e sa toso tiko mai kina na nona kawa, e sa qai mai va na luvena tagane, ka vuna o ya e ratou sulu kina na nodratou ulumatua taucoko me vaka e ra cakava e na macawa sa oti.\n�Mai na kawa dua oya, e sa vakaiyadrau na lewe ni mataqali o Nabounokonoko e na gauna oqo.\n�Ia, ni keitou se bera ni gole e na macawa sa oti, au a gole mada vua na Gone Marama Bale na Roko Tui Dreketi, ka ra gole tu i Suva.\n�Au sa mani gole ga ki vua na Turaga na Vunivalu o Ro Epeli Mataitini, me�u la�ki vakaraitaka ga kina na neitou sa na la�ki carasala ki Nokonoko, na neitou koro dina,� kaya o Manasa.\nTomana ni ra sa vakavinavinaka vakalevu sara ga na Turaga Vunivalu ka rau veitagicaki e na gauna e sa vakacabori kina na i tatau, kei na nodra vosa ni veivakalougataki e na i qaiqai e na siga Lotulevu.\nNa nodratou gole na mataqali o Nabounokonoko mai na koro ko Drekena ki na nodratou yavutu dina, e sa dua na ka na levu ni yau kei na karisini era kauta.\nE yaco na veitagicaki e na gauna era sa lululu kina ka vakabibi e na gauna e vakacabori tiko kina na kamunaga, kei na vakayatuyatu totoka mai na yasana ruarua.\nNi sa oti kece na veiqaraqaravi vakavanua, sa qai vakayacori na vakasigalevu, ka sega ni tukuni rawa na levu ni kakana era vakarautaka mai na vanua.\nSa toso tiko na gunu yaqona era sa qai raica e matadravotu, ka rogoca na lewe ni koro na totoka ni domodratou na Drekena Serenaders, ka sa kilai levu tu e na noda vanua lomani o Viti e na gauna oqo.\nRatou qai biubiu mai na mataqali o Nabounokonoko ni sa dre ko Malolo e na yakavi ni siga o ya, ka na dua na soqo e na guiguilecavi dredre e na koro ko Nokonoko e na veisiga ni mataka.


Mera Vakavulici Luvedra Vakacava na iTubutubu ena ka e Baleta na Veiyacovi?| Taro Vakaivolatabu\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Argentinean Sign Language Armenian Assamese Azerbaijani Azerbaijani (Cyrillic) Bashkir Bislama Brazilian Sign Language Bulgarian Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitumbuka Croatian Czech Danish Dutch Ecuadorian Sign Language English Estonian Ewe Faroese Filipino Sign Language Finnish Fon French Georgian German Greek Haitian Creole Hebrew Hiligaynon Hungarian Iban Icelandic Igbo Iloko Indonesian Italian Japanese Kabuverdianu Kachin Kikuyu Kiluba Kinyarwanda Kirghiz Kiribati Korean Korean Sign Language Kyangonde Lingala Lithuanian Luganda Luxembourgish Malagasy Malay Malayalam Maltese Mexican Sign Language Mongolian Moore Myanmar Ndau Norwegian Nyungwe Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (Portugal) Quechua (Bolivia) Quichua (Imbabura) Rarotongan Romanian Russian Russian Sign Language Réunion Creole Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Sinhala Slovak Slovenian Solomon Islands Pidgin Spanish Spanish Sign Language Sunda Swahili Swedish Tagalog Tamil Tatar Telugu Tetun Dili Thai Tigrinya Tsonga Turkish Turkmen Ukrainian Urdu Venezuelan Sign Language Vietnamese Wichi Xhosa Yoruba Zulu vakaViti\nO cei me vakavulici ira na gone ena ka e baleta na veiyacovi? E kaya na iVolatabu ni qori e nodrau itavi na itubutubu. Raica mada eso na vakatutu era kaya e levu na itubutubu ni yaga:\nKua ni madua. Na iVolatabu e sega ni wereubiubi ena veika me baleta na veiyacovi se na gacagaca ni veiyacovi. A kaya tale ga na Kalou vei ira na Isireli mera vakavulici “na gone” ena veika qori. (Vakarua 31:12; Vunau ni Soro 15:2, 16-19) Vukei luvemu me raica ni sega ni ka vakamadua na kena veitalanoataki na ka e baleta na veiyacovi se na gacagaca ni veiyacovi.\nVakamacala vua ni tubu cake tiko. Kua ni waraka me sa vakila o luvemu na veiveisau e yagona, mo qai vakamacalataka vua na ka e baleta na veiyacovi. Ni tubu cake tiko o luvemu, vakamacala vakalalai vua me veiganiti kei na nona yabaki ni bula.—1 Korinica 13:11.\nVeivakavulici ena ivakatagedegede savasava. Ena rairai vakavulici ena so na koronivuli na ka e baleta na veiyacovi. Era uqeti kina na itubutubu ena iVolatabu mera okata ena nodra ivakamacala vei luvedra na rai donu me baleta na veiyacovi kei na ivalavala savasava me vakayacori kina.—Vosa Vakaibalebale 5:1-23.\nRogoci luvemu. Kua ni cudru se vakalewai luvemu ni taroga e dua na ka me baleta na veiyacovi. Mo ‘totolo ga ni vakarorogo, qai berabera ni vosa.’—Jemesa 1:19.\nTaqomaki luvemu me kua ni vaqaseni\nVakavulici luvemu me kua ni vakamalumalumu ke vakasagai koya e dua\nVakasamataka na ituvaki e rawa ni basika. Saga mo kila na sala era dau lawakitaki ira kina na gone na dauveivaqaseni.—Vosa Vakaibalebale 18:15; raica na wase 32 ni ivola Questions Young People Ask—Answers That Work, Volume 1.\nKauaitaka na bula i luvemu. Era sega ni nuitaki kece na tamata, mo qarauna gona o cei o tataunaka kina na luvemu. Kua tale ga ni laiva na luvemu me lako vakaveitalia.—Vosa Vakaibalebale 29:15.\nVakavulici luvemu me talairawarawa ga ena veika vinaka. E dodonu mera talairawarawa na gone vei ira na itubutubu. (Kolosa 3:20) Ia ke o vakavulici luvemu me talairawarawa vei ira kece era qase vua, ena rawarawa sara nona vaqaseni. Na itubutubu lotu vaKarisito me kaya vei luvena: “Ke dua e tukuna mo cakava na ka e sega ni taleitaka na Kalou, kua ni cakava.”—Cakacaka 5:29.\nVakatovotovo. Vukei luvemu ena ka me cakava ke via vakasagai koya e dua ni o yali tu. Drau vakatovotovotaka rawa eso na ituvaki, me rawa ni kaya ena doudou o luvemu: “Kua! Au na tukuni iko!” qai dro tani vakatotolo. Ena rairai vinakati mo vosa “tiko ga vei ira na luvemu,” mera kua kina ni guilecava.—Vakarua 6:7, Contemporary English Version.\niMeli iMeli Mera Vakavulici Luvedra Vakacava na iTubutubu ena ka e Baleta na Veiyacovi?\nijwbq wase 65


Domo ni Parofisai mai na Lotu i Kavitu ni Lesu Vakarua Mai Viliame Ravai | Monday, November 13, 2017\nESA koto oqo e ra nai kuri ni itukutuku ni Domo ni Parofisai mai na Lotu i Kavitu ni Lesu Vakarua Mai, ni wiliwili sara yani.\nO cei e bulia na vuravura kei ira era tiko kina?\nWiligusu: E na i vakatekivu sa bulia na lomalagi kei na vuravura na Kalou. Vakatekivu 1:1\nE na dua na gauna ni nomu bula ko a dau vakataroga: O cei e a bulia na vuravura O cei e bulia na tamata\nE na oti beka na vuravura oqo?\nA cava na vu ni nodra dau vakayacora eso na ka ca eso na tamata?\nE na rawa vakacava me da kila na ka dodonu?\nE da na vulica na veisau ni taro e cake e na vuli Vola Tabu oqo. Eda na vulica kina se o cei a bulia na noda vuravura.\nEda na vulica talega se da lako mai vei na tamata ka da tu e vuravura.\nE rairai ni ko ni lotu va-Karisito, ka dau wilika vakawasoma na nomuni Vola Tabu, ko ni na marautaka sara na kena saumi na veitaro bibi oqo mai na i Vola Tabu.\nKo ni na rairai sega soti beka ni kila sara na i Vola Tabu. Na i Vola Tabu sa i koya na i Vola ni Kalou.\nE na loma ni i vola taleitaki oqo, ko ni na kunea kina e levu sara nai sau ni nomuni taro. Na veilesoni oqo e na vukea na nomuni kila na i Vola Tabu, ka ni rui lesoni rawarawa.\nE sa vakarautaki mo ni vulica ga vakataki kemuni.\nEra lewe vuqa era sa vakadinadinataka na kena yaga.\nNi ko ni sa na vakaotia vakavinaka na vuli oqo, sa na levu sara na ka ko ni kila, ka sa na rawarawa talega mo ni vukei ira na wekamuni.\n1. E na i matai ni tiki ni Vola Tabu, o cei e tukuni ni bulia na vuravura?\n?E na i vakatekivu sa bulia na lomalagi kei na vuravura na Kalou.? Vakatekivu 1:1\n2. O cei e veivuketaka na buli ni vuravura?\n?Sai ira na parofita ka vosa kina e liu na Kalou vei ira na qaqa, ena gauna e vuqa, kei na i valavala e vuqa; ia sa i koya na Luvena sa vosa kina vei keda ko Koya, ena gauna mai ki muri oqo; o koya sa lesia ko koya me i taukei ni ka kecega; o Koya sa bulia talega kina na vuravura kecega.? Iperiu 1:1.\nKo Jisu Karisito e a veivuketaka na kena buli na vuravura.\nE rau a tiko vata kei Tamana mai lomalagi ni bera ni mai sucu vakatamata e vuravura.\nE kaya ko Jisu ena Joni 6:51. ?Koi au na madrai ni bula sa lako sobu mai lomalagi, kevaka sa dua e kania na madrai oqo, e na bula ka tawa mudu, ia na madrai ka?u na solia na lewequ, o koya ka?u sa solia me bula kina ko ira na kai vuravura.?\n?Ia, oqo Tamaqu, ni vakarokorokotaki au me daru tiko vata, e na vakarokoroko sa tu vei au, ni daru a tiko vata ni se sega ni caka ko vuravura.? Joni 17:5.\nSa na rawa mo raica eke na vu ni Nona rui kauwaitaka vakalevu na Turaga ko Jisu Karisito na vuravura oqo.\nE rau a veivuketaka kei Tamana na kena buli e na i Vakatekivu.